Kalitatezko nekazaritzako ekoizpenen hobekuntza, berrikuntza eta garapen teknologikoa bultzatzeko laguntzak - Euskadi.eus\nKalitatezko nekazaritzako ekoizpenen hobekuntza, berrikuntza eta garapen teknologikoa bultzatzeko laguntzak\nDeialdia bakarrik da laguntza-lerro hauetarako: teknologia berriak makinerian, nekazaritza ekipoetan eta prozesuetan ezartzeko laguntzak eta nekazaritzan berrikuntza eta garapen teknologikoko proiektuak egiteko eta teknologia berriak ezartzeko laguntzak. Laguntzak norgehiagoka sistemaren bidez emango dira, ustiategi laguntzaileen diru-laguntzen kasuan izan ezik.\n84/2012 FORU DEKRETUA, apirilaren 24koa (BAO Zk. 82/2012)Bizkaiko Foru Aldundiaren 84/2012 FORU DEKRETUA, apirilaren 24koa. Honen bidez, batetik, 2012rako aurrekontuko diru-izendapen batzuk ezartzen dira, hain zuzen, apirilaren 28ko 48/2009 Foru Dekretuaren babesean emango diren laguntzak egotziko zaizkienak, eta, bestetik, deialdiaren epeak ezartzen dira. 48/2009 Foru Dekretua Bizkaiko Lurralde Historikoan kalitatezko nekazaritzako ekoizpenen hobekuntza, berrikuntza eta garapen teknologikoa bultzatzeko neurriei buruzkoa da.\nApirilaren 28ko 48/2009 zk.ko FORU DEKRETUA (BAO Zk. 85/2009)Bizkaiko Foru Aldundiaren apirilaren 28ko 48/2009 zk.ko FORU DEKRETUA, Bizkaiko Lurralde Historikoan kalitatezko nekazaritzako ekoizpenen hobekuntza, berrikuntza eta garapen teknologikoa bultzatzeko neurriei buruzkoa.Nekazaritzako foru diputatuaren 6097/2012 FORU AGINDUA, azaroaren 15ekoa (BAO Zk. 224/2012)Nekazaritzako foru diputatuaren 6097/2012 FORU AGINDUA, azaroaren 15ekoa. Honen bidez, apirilaren 28ko 48/2009 Foru Dekretuaren babesean emango diren laguntzetarako aurrekontuko diru-izendapenak birbanatu eta gutxitzen dira. Foru dekretu hori Bizkaiko Lurralde Historikoan 2012an kalitatezko nekazaritzako ekoizpenen hobekuntza, berrikuntza eta garapen teknologikoa bultzatzeko neurriei buruzkoa da.\nEskualdeko nekazaritza bulegoan edo Nekazaritza Zerbitzuan\nTfno: 944 068 000\nDeialdia bakarrik da laguntza-lerro hauetarako: teknologia berriak makinerian, nekazaritza ekipoetan eta prozesuetan ezartzeko laguntzak eta nekazaritzan berrikuntza eta garapen teknologikoko proiektuak egiteko eta teknologia berriak ezartzeko laguntzak. Laguntzak norgehiagoka sistemaren bidez emango dira, ustiategi laguntzaileen diru-laguntzen kasuan izan ezik.\tNORI ZUZENDUA\nForu Dekretu honetan ezarritako laguntzen onuradunak izango dira kasuan kasuko laguntza araubide bakoitzean zehazturiko baldintzak betetzen dituzten pertsona juridikoak, publikoak nahiz pribatuak.\nOnuradunen betebeharrak hemen kontsultatu Kalitatezko nekazaritzako ekoizpenen hobekuntza, berrikuntza eta garapen teknologikoa bultzatzeko laguntzak\na) Edozein nekazaritza laguntza ematean hartutako konpromisoak betetzea edo beteta izatea. b) Zerga betebeharrak eta Gizarte Segurantzarekikoak egunean izatea, hala denean. c) Laguntzak itzultzeko edo zigorrak ezartzeko prozedura batean ez izatea, baldin eta, Bizkaiko Foru Aldundiak emandako laguntza edo diru-laguntza motaren barruan hasita, tramitatzeko bidean badago. Hala denean, laguntza itzultzeko edo zigortzeko edozein prozedura bukatu arte itxaron beharko dute onuradunek laguntza emateko eta ordaintzeko. d) Diruz lagundutako inbertsioaren norakoari eustea inbertsioa egin eta hurrengo bost urtean gutxienez.\nGehienez 30.000 euro emango dira proiektuko.\n� Eskabide-inprimakiak, behar bezala bete eta sinatuak. � Nekazaritzako Ustiategien Erregistroaren frogagiria, hala badagokio. � Hartzekodun fitxa, dagokion kutxak edo bankuak behar bezala betea eta zigilua jarrita. � NANaren fotokopia, pertsona fisikoa bada. � Pertsona juridikoa bada, legezko ordezkariaren NANaren fotokopia, IFZren fotokopia eta eraketa-eskrituraren eta estatutuen fotokopia. Halaber, erakundeko gobernu organoak laguntza eskatzeko eta ordezkaria izendatzeko hartutako erabakiaren egiaztagiria aurkeztuko da. � Ogasun eta Finantza Sailaren ziurtagiria, zerga-betebehar guztiak egunean dituela egiaztatzen duena. Ondasunerkidegoak eta sozietate zibilak badira, kide guztiei eskatuko zaie ziurtagiria. � Gizarte Segurantzarekiko betebeharrak egunean dituela egiaztatzen duen agiria, hala badagokio. Ondasun-erkidegoak eta sozietate zibilak badira, kide guztiei eskatuko zaie ziurtagiria. Dagokion nekazaritza elkarte edo erakundeko kidea dela egiaztatzen duen agiria eta aldeko txostena, hala denean. � Neurri honen berariazko dokumentazioa. Eskabideak aurkezteko lekua\nNekazaritza Zerbitzuak tramitatuko ditu espedienteak, eta Nekazaritzako foru diputatuak ebatziko ditu, gehienez ere 6 hilabeteko epean, eskabideak aurkezteko epea amaitzen denetik


Jaitsi eta zikin YouTube bideo-editorearekin - View2be\nYouTuber ezagun bihurtu nahi baduzu, bideo zoragarriak, inspiratzaileak eta freskoak eduki beharko dituzu. Hala ere, bideo horiek sortzeko, bideo-editorea bezain handia izango duzu. Arazo bakarra da gaur egun bideo-editore gehienek oso garestiak direla, ehun dolar eta mila dolar baino gehiagokoa. Zorionez, YouTube-k doako editorea eskaintzen du.\n6 YouTube bideo-editorearekin egin ditzakezun gauzak\nDenok dakigu bideoaren editorea gure bideoen itxura orokorra hobetzeko tresna dela. Hala ere, zer egin dezakezu YouTube-ren editorearekin?\nMoztu eta batzea bideoak\nAskotan, bideo zehatz bat luzeegia dela edo zenbait bideo behar dituzu zure mezua hobeto ilustratzeko. Kasu horietan, onuragarria izango da moztutako eta batzeko funtzioak erabiltzea. Erabilgarria eta interesgarria iruditzen zaizun bideoaren zatiak moztu ditzakezu, eta ondoren zure denbora-lerroan batu ditzakezu, bideo leuna eta entretenigarria sortzeko.\nBiratu eta egonkortu\nBi arazo nagusi daude YouTube-ko erabiltzaileek telefonoarekin grabatzean bideoak grabatzerakoan: bideoa oker dago edo orientatuta dago eta dardaratzen da. Bi arazoek bideoa desatsegina egiten dute eta are gogaikarriak dira. Zorionez, bi arazo horiek erraz editatu daitezke YouTube editorearekin. Bideoklipean klik eginda, zure bideoa erraz biratu eta egonkortu dezakezu. Oroigarri bat besterik ez da: egonkortze tresnak hainbeste egin dezake. Zure bideoak dardara gehiegi badago, azken produktua dardarkaria izango da oraindik.\nDoitu argia eta kolorea\nArgiztapena eta kolorea dira bideo baten giro eta giroa sortzen duten bi elementu. Zure clip gordinak ez badu agertu behar duen giroa irudikatzen baduzu, agian zure bideoa hobetu nahi duzu kolore eta doikuntza doitzeko tresnak erabiliz.\nErabil dezakezun YouTube bideo editorearen bi efektu mota daude, hau da, bideo efektuak eta trantsizio efektuak. Bideo efektu orokorretarako, zure aukera batzuk honako hauek dira:\nTrantsizioan, zure eskura dituzun efektu batzuk honako hauek dira:\nGehitu soinu banda, izenburua eta kredituak\nBatzuetan, sentsibilizatutako soinu banda batek desberdintasun mundua sortzen du. Agian horregatik zinema-emaileek ehunka eta milaka dolar gastatzen dituzte jatorrizko soinu-banda ekoizteko. Musika propioa ez baduzu, YouTube-ko musika liburutegitik bat aukeratu dezakezu. Kontuan izan, ordea, liburutegitik bat erabiltzen duzunean, zure bideoa dirua irabazteko ezingo dela automatikoki. Soinu banda ez ezik, zure bideoari izenburu eta kreditu atseginak gehi ditzakezu, ia zinematografikoa izateko.\nDeskargatu zure bideoa\nArgi egoteko, ezin duzu zuzenean deskargatu bideoa editorearekin. Hala ere, bideoa prozesatu ondoren, amaitutako pieza deskargatzeko aukera izango duzu. Aprobatu ezaugarri hau etorkizunean erreferentzia egiteko eta erabiltzeko.\nEzaugarri nif guztiak erabiliz, YouTube bideo-editoreak tresna erabilgarria da, batez ere, bideoak edonoiz editatu nahi dituztenentzat. Probatu, eta eman zure bideoei itxura polita eta, ondorioz, ikuspegiak.


Zaballako kartzelatik Valentziara urrunduko dute Zulueta, EFE agentziaren arabera. 11/13 sumarioaren harira espetxeratu zituzten irailean bera eta Jon Enparantza, fiskaltzarekin egindako akordioaren barruan. Estremerara lekualdatu berri dute Enparantza, eta dirudienez, aurki mugituko dute Zulueta ere.\nMont-de-Marsango espetxera lekualdatu dute Iñaki Reta preso politikoa\nFresnesko espetxetik Mont-de-Marsango kartzelara hurbildu dute Iñaki Reta euskal preso politikoa. Zortzi urteko espetxe zigorra ezarri zioten 2008an, eta klandestinitatera jo zuen. 2015ean atxilotu zuten berriro, eta preso dute ordutik. Zazpi urteko kartzela zigorra ari da betetzen orain.\nXabier Goienetxea preso politikoa lekualdatu dute, Fresnesetik Mont de Marsanera\nDPS estatusa kendu ondoren, Mont de Marsango espetxera mugitu dute Goienetxea. 2015. urtean atxilotu zuten, Ortzaizen.


Hegoaldeko huelgaren bilana • ZUZEU\nHegoaldeko huelgaren bilana\nELA eta LAB sindikatu abertzaleak dira huelga deialdiaren arduradun eta bultzatzaile nagusiak, eta biek ala abiek jo dute arrakastatsutzat goizparteko lanuztea.\nPatxi Agirrezabala, ELAko komunikazio idazkariaren arabera, guztiz positiboa izan da gaurkoa, batez ere, industria arloari dagokionean, goizeko lehen orduetatik lanuztea burutu baita ehunka enpresetan.\nLABeko ordezkariek adierazi dutenez ere, huelga zabala eta gehiengoarena izan da industria arloan eta administrazioan. Ez ei da batere harritzekoa, industria bereziki oso kolpatua baitu krisiak. Garraioei eta hezkuntzari buruz, ostera, jarraipena orotarikoa eta oso handia izan dela adierazi dute.\nConfebaskek, (EAEko patronalaren elkartea), dio %11 edo %12k egin duela greba. Araban, zifra horietatik behera, Bizkaina hortxe-hortze eta Gipuzkoan apur bat altuago. (ADEGI, Gipuzkoako enpresarien elkartearen arabera, normaltasuna izan da nagusi enpresen %85etan).\nNafarroan, Confederación de Empresarios-etik diotenez, minimoa izan da eragina, huelga hau ez baita langileen eskubideak defendatzeko deitua izan.\nJaurlaritzatik ere adierazi da normaltasuna dela nagusi, eta ez dela gertaera nabarmenik izan.\nGauean, egun osoari buruzko zein balorazio egiten duten ikusi beharko. Nork berea, seguru asko.\n(BERO-BERO saileko esteken artean dituzue argitaratu direnetatik batzuk)\nGoiz txar bat\nGreba goiza Donostian


Inspiring Business Forum (IBF)\nZER DA IBF?\nInspiring Business Forum (IBF) EAEko inbertsio korporatiboko erreferentziako foroa da, zenbait enpresa eragilek osatua, guztiak ere berritzeko gaitasuna dutenak, oinarri teknologikoko aukeren bila dabiltzanak eta inbertitzeko, dibertsifikatzeko eta beren negozioak handitzeko potentzial handia dutenak.\nIBF kanalaren bidez, TECNALIAk bere I+G+Bko jardueratik eta bere ekosistemako jardueratik sortutako negozio-aukerak eskaintzen dizkie sistematikoki bere kideei.\nForo horretan, TECNALIAren kideek, hark arretaz hautatu eta prestatutako negozio-aukerak topatzeaz gain, beren inbertsio- eta dibertsifikazio-beharrak adierazten dituzte, garapen teknologiko eta lankidetza-estrategia berriei bide eman diezaieketen ekimen bereziak identifikatuz.\nZER ABANTAILA DITU IBF-KO KIDE IZATEAK?\nIBFren parte bazara, negozio-aukerak sortzen diren lekuan egongo zara, eta lehentasuna izango duzu haiei buruzko informazio pribilegiatua, kideek baino ezin dutena izan, eskuratzeko. Hala, gehien interesatzen zaizkizun proiektuak hauta eta balora ditzakezu, eta haietan parte hartu; modu ugari daude parte hartzeko.\nEtorkizunean zer erronka izango ditugun aurrez aurre eta zer teknologia eskatuko den inor baino lehenago dakien talde baten parte izango zara.\nGune horretan, zenbait sektoretako bazkideak ezagutu ahal izango dituzu, lehen mailako kontaktuak egin, eta mota guztietako enpresekin harremanak hasi.\nNOLA FUNTZIONATZEN DU IBF-K?\nUrtero, TECNALIAk 10 bat negozio-aukera hautatzen ditu IBF ekitaldietan aurrez aurre eta formalki aurkezteko. Jakinarazpen baten bidez ematen zaie kideei ekitaldi horien deialdiaren berri.\nHorrez gainera, IBFko kideek berehala eta eguneratuta jasotzen dute negozio-aukerei buruzko informazioa, azter dezaten eta parte hartzeko aukera izan dezaten. Eskaintza hori web-plataforman (IBF ataria) argitaratutako zerrenda batez bidez egiten da. Negozio-aukera berri bat dagoen bakoitzean, posta elektronikoz jakinarazten zaie foroko kideei, eta, aukerari buruz foroko atarian dagoen informazioa zuzenean eskuratu dezakete.\nBestalde, foroko edozein kidek bere negozio-aukerak aurkezteko eskaera egin dezake , baldin eta haientzako inbertsio bila badabil, IBFren Bulego Teknikoarekin harremanetan jarrita (TECNALIA Venturesek kudeatzen du).\nHarremanetarako pertsona: Igor Aristizabal, IBF zuzendaria, igor.aristizabal@tecnalia.com. Tel. : 902 760 000\nIBF Liburuxka (Erderaz)\nIBF Ataria (IBFko kide diren enpresentzat soilik)


jolasCAMP 2018 Orio Zingira urria 12-14 - HazizHazi\nPROPOSAMENAK: Nahi duenak proposatu ahal ditu ideiak (aktibitateak, musika, debateak, tailerrak…) Google Drive Proposamenak.\nGure bigarren jolasCAMP izango da!\nUdatik bueltatzeko giro desberdin batean murgilduz!\nLehenengo. Kanpinekoekin zuzenean erreserbatu (info@zingiracamping.com). Haiekin hitz egiterakoan jolasCAMPera joango zarete esan behar diezue.\nBigarrena. Ez ahaztu jolascamp@gmail.com mailari informazioa hau bidaltzea: izena, zenbat zarete,nondik zatozte, non ostatatuko zarete eta zenbat egun. Email horren bidez ere zalantzak argitzeko aukera izango duzu.\nTELEFONOA: +34 682 261 287\nKartela PDF (jolascamp_2018_cartel_zingira_a4) sartzen dugu, zuen lagunen artean partekatu ahal dezazuela.\nArgindarra behar baduzue, egon adi elektrizitate duen partzela aukeratzeko, guztiak ez baitute eta alargadorea etxetik ekarri .\nBUNGALOWak… Lau pertsonentzako gutxi batzuk daude. Bi logela, dutxa, ur beroa eta sukaldatzeko behar den guztia daukate. Ez daude toailarik ezta maindirerik ere.\nARETO ESTALIA ATERPETXE MODUAN ERABILTZEKO euria eginez… dendan bazatoz eta eguraldi txarra kezkatzen bazaitu, areto bat edukiko dugu ez bustitzeko…\nLehenengo. Erreserba kanpalekuarekin zuzenean egin (info@zingiracamping.com). JolasKANPea zatotela esan behar duzu, egunak eta ostatu mota adieraziz.\nBigarren. Ez ahaztu jolascamp@gmail.com posta – elektroniko bat bidaltzeaz, zure izena, pertsona kopurua, jatorria, ostatu mota eta erreserba egunak idatziz. Helbide honetan ere dituzun zalantzak argitu ditzazkegu.\nKANPATZEA: 6 €/pertsona/gaua (0-1 haurtxoak doan) prezio honetan sartzen da partzela, ekartzen denarekin (denda, furgoneta, autoa, karabana….), komun-dutxak, argindarra (bakarrik 35 bat partzelatan).\nBUNGALOWa, maindireak ez dira sartzen.\n(4 pertsonentzat): 60 €/gaua, gutxienez 2 egun,\n(⅚ pertsonentzat): betetzen bada 4 pertsonekin 60€/gaua. 5€/pertsona gehiago 5 edo 6 sartzen badira.\nMASKOTAK: 1.50 € gaua. Beti lotuta eraman behar dira eta osasun agiriak\neguneratuta izan behar dituzte.\nEGUN PASATZEA: datorrena 2.50 €/pertsona eta eguna (0-1 haurtxoak doan).\nKampinekoek ez dute aldez aurretik dirurik kobratuko.\nEsku-dirutan bakarrik ordaindu ahal izango da.\nKanpalekuak bere jatetxeko sukaldea erabiltzea uzten digu bazkari herrikoi bat antolatzeko eta otordu – talde batek horren ardura hartu nahi badu. Talde handientzat soilik erabili daiteke eta jatetxearen nortasuna errespetatzeko helburuarekin, produktu begetarianoak bakarrik sukaldatu daitezke.\nEgitaraua aktiboa eta proposamenei irekia da. Excell bat atxikitzen dugu behatu edo/eta proposatzen duzun ekintza jarri nahi baduzu.\nAUTOBUSEZ… Lurraldebus– ko autobusak Orioko geltokian utziko zaituzte. Zarautz aldera joan behar da, zubia gurutzatu eta 100 metrotara, Olaskoegia industrialdean ezkerretara hartu eta hortik 2 km-etara dago kanpina.\nTRENEZ… Euskotren Bilbao-Donostia (Matiko-Amara). Orioko tren geltokia, Olaskoegia industrialdearen alboan dago. Bertatik 2 km-ra dago kanpina.\nCategoríasactividades, hazizhazi, jolascamp Etiquetas2018, acampada, acompañamiento, ale, asociación, bidelaguntza, camping, crianza, educación, elkartea, encuentro, euskadi, Euskal Herria, haziera, Haziz hazi, hazizhazi, hezkuntza, homeschooling, jolascamp, kampina, octubre, orio, red, sarea, topaketa, urria, zingira\nEntrada anterior:Anterior jolasCAMP 2018 Orio Zingira 12-14 octubre\nSiguiente entradaSiguiente Searchingforsuperman en jolasCAMP 2018 Camping Zingira Orio


Beheranzko bideari eusten dio langabezia tasak - Usurbil - Noaua.eus\nBeheranzko bideari eusten dio langabezia tasak\nNoaua Aldizkaria 2019-05-16 09:58\nBeherantz segitzen du langabezia tasak Usurbilen. Bi hilabeteko tartean 33 langabetu gutxiago zenbatu dira Usurbilen. Otsailean 247 langabetu zenbatu zituen Estatuko Enplegu Zerbitzuak udalerri honetan; apirilean 214. Azken hilabete honetan, Buruntzaldean eta Gipuzkoan ere murriztu egin da langabetu kopurua.\n20 langabetu gutxiago zenbatu zituen Estatuko Enplegu Zerbitzuak martxoan Usurbilen; apirilean beste 13 langabetu gutxiago. Bi hilabeteko tartean honenbestez, 33 langabetu gutxiago zenbatu eta 247tik 214ra murriztu da lanik gabeko herritarren kopurua.\nApirileko 214ko langabetuetatik 119 izan ziren emakumezkoak, 95 gizonezkoak. 142 zerbitzuen sektorekoak.\nUsurbilen bezala, Buruntzaldean eta Gipuzkoan ere beherantz egin du langabezia tasak; Buruntzaldean 3.000tik 2.893ra eta Gipuzkoan 31.218tik 30.242ra, martxotik apirilera. 107 langabetu gutxiago bailaran, 976 langabetu gutxiago herrialde mailan.\nApirilean erregistraturiko lan kontratu kopuruak ere behera egin du 385etik (martxoan) 327ra (apirilean). Ia denak, 299, aldi baterako hitzartu ziren. Eta beste behin, emakumezko langabetu gehiago egon arren, gizonezko gehiago kontratatu ziren apirilean ere; 327 lan kontratuetatik 195 lan kontratu gizonezkoenak izan ziren, 132 emakumezkoenak.\nUsurbil: 214. Buruntzaldea: 2.893. Gipuzkoa: 30.242.\n45 urtetik gora: 50.\n25-44 urte artean: 47.\n45 urtetik gora: 62.\nAurretik lanik gabe: 14.\nAldi baterakoak: 299 (176 gizonezko, 123 emakumezko).\nZerbitzuen sektorean: 242.\nSexuaren arabera: 195 lan kontratu gizonezkoenak, 132 emakumezkoenak.


Etxerat AE - Urrunketaren eraginez presoen senideek pairatutako sufrimenduaren aitortza egin dute EAJ, EH Bildu, PSE eta Elkarrekin Podemos-IU alderdiek\nUrrunketaren eraginez presoen senideek pairatutako sufrimenduaren aitortza egin dute EAJ, EH Bildu, PSE eta Elkarrekin Podemos-IU alderdiek\nETXERAT (2021-II-6). Urrunketaren eraginez presoen senideek pairatutako sufrimendua aitortu dute EAJ, EH Bildu, PSE eta Elkarrekin Podemos-Izquierda Unida alderdi politikoek Lasarte-Oria (2021/I/14), Tolosa (2021/I/28) eta Soraluzeko (2021/II/3) udal batzarretan onartutako mozioen bitartez.\nOnartutako mozioetan, Lasarte-Oriako Argi Iturralde eta Iñaki Balerdiren heriotzak jasotzen dira. 18 urte beteko dira egunotan bizia galdu zutenetik, Albacete aldean, kartzelan zegoen semea eta anaia bisitatzera zihoazela. Tolosako kasuan, 38 eta 16 urte betetzen dira Arantza eta Rosa Amezaga alde batetik, eta Leo Esteban Nieto bestetik, euskal presoei zein haien senide eta gertukoei espetxe politikak ezartzen dieten urrunketa politikaren testuinguruan hil zirela. Eta Soraluzen, Iñaki Saez eta Asier Herizen oroimena jaso da, Avilan kokatua dagoen Brievako espetxerako bidean auto istripu baten ondorioz galdu zutelako bizitza duela 19 urte.\nAdostasun politiko honen baitan gainera, espetxe politika berri baten beharra defendatzen dute lau alderdi hauek, dispertsioa eta urrunketaren aurka agertzen dira, haien eraginez izandako heriotzak berriz ere gerta ez daitezen, eta legedi arrunta eta normalizatutako espetxe politikaren aldeko autua ere egiten dute.\nOrotara, 16 pertsona hil dira errepideetan, 16 senide eta lagun, dispertsio eta urrunketak ezarritako baldintzen eraginez. Akordio politiko hau dispertsioaren eraginez hildakoen jatorrizko beste herri batzuetan planteatuko da baita ere. Gogora dezagun, bai Sara Fernandez zein Karmele Solaguren, dispertsioaren biktimak gisa aitortu zirela Iruñea eta Barañaingo udal plenoetan 2018an.\nUste dugu berebiziko garrantzia duela alderdiek adostu eta onartutako adierazpena, duela 30 urte baino gehiago aktibatutako euskal presoen urrunketak eta dispertsioak eragindako biktimen aitortza ezinbestekoa delako ere, inoiz gehiago gerta ez dadin.\nEtxerat Elkartetik adeitasunez agurtzen dugu konponbide eta pakearen bidean lortutako aurrerapauso garrantzitsu hau, eta berriro diogu, euskal gizartearen lana eta konpromisoarekin batera, ekimen instituzionala eta akordio politiko, sindikal eta gizarte eragileenak ezinbestekoak dira, behingoz, aro berrirantz abiatzeko, eta elkarbizitzan aurrera egiteko.\nHemen Tolosako bideoakta (1:15:55) ikusteko lotura eta Soraluzeko mozioaren akta ikusteko loturak:


Zer moduz - Noticias de Gipuzkoa\nkarmele jaio 17.01.2020 | 09:29\nGabonetan beti heltzen zen Mirariren postala, amarentzat. Haurtzaroko laguna, Gabonetan beti idazten zion, zorionak emateko, berari eta bide batez familia guztiari. Ez zegoen Gabonik Mirariren postalik gabe. Ez zuten elkar ikusten ia urte osoan. Udan egoten ziren elkarrekin, ama Lekeitiora itzultzen zenean, bere jaioterrira, euren haurtzaroko eta gazte garaiko dekoratura. Orduan bakarrik ikusten zuten elkar, baina Mirarik ez zuen inoiz ahaztu postala idaztea abendua iristen zenean.\nGure eguneroko bizitzaren parte ez izan arren, hor daudela sentitzen dugun eta nolabait laguntzen gaituzten pertsona horien adibidea da. Zerbait garrantzitsua gertatzen bazaigu, ona edo txarra, haiei kontatzeko beharra sentitzen dugu, jakin badakigulako interesatuko zaiela. Egunero ikusten ez ditugun arren, nolabait gure aliatuak dira, gure bizitzaren testigu baita ere. Eta beti daude zer moduz gauden galdetzeko prest.\nAdibidez, oso gutxitan ikusten duzun baina noizbehinka deitzen dizun lagun hori. Duela gutxi deitu zizun azterketa azkenean egin zenuen edo ez jakiteko, inoiz kontatu zeniolako oposaketak egingo zenituela hilabete honetan. Edo beste hori: azkenekoz kalean topo egitean zure amari ebakuntza bat egin behar ziotela esan zenion eta gaur watxapa bidali dizu amaz galdezka. Edo auzokide hori, erroskilak egiten dituenean zure etxe aurrean agertzen dena beti plater batekin, badakielako asko gustatzen zaizkizula. Bide batez zuen bizitzen berri ematen diozue elkarri.\nGarrantzitsua da pertsona horiek sentitzea, euren bizitzan zuk lekuren bat baduzula sentitzea, nahiz eta ia ez duzuen elkar ikusten. Benetan zuretzat pertsona hauek garrantzitsuak ote diren jakiteko modua, askotan, bizitzan garrantzizko zerbait gertatzen zaizunean, haiei jakinarazteko gogoa sentitzen duzun egiaztatzea da. Hala bada, zure bizitzan garrantzitsuak dira, zurekin daudela sentitzen duzulako, hor, nonbaiten, noizean behin "zer moduz" dion mezu bat bidaltzen edo Eguberriak zoriontzeko postal bat idazten.


La Rochegiron - Wikipedia, entziklopedia askea.\n44°04′39″N 5°39′20″E / 44.0775°N 5.6556°E / 44.0775; 5.6556Koordenatuak: 44°04′39″N 5°39′20″E / 44.0775°N 5.6556°E / 44.0775; 5.6556\nBanon, Châteauneuf-Miravail, L'Hospitalet, Redortiers, Saumane eta Montfroc\n51 (%49) 49 (%47.1)\nLa Rochegiron (frantsesez eta ofizialki: La Rochegiron) Okzitaniako udalerri bat da. Administratiboki Frantziako Proventza Garaiko Alpeak departamenduan dagoena, Proventza-Alpeak-Kosta Urdina eskualdean. 2013an 94 biztanle zituen.\n2007an La Rochegiron udalerrian erroldatutako biztanleak 106 ziren. Familiak 56 ziren, horien artean 24 pertsona bakarrekoak ziren (16 bakarrik bizi ziren gizonak eta 8 bakarrik bizi ziren emakumeak), 20 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 95 etxebizitza zeuden, 54 familiaren etxebizitza nagusia ziren eta 42 bigarren erresidentzia ziren. 95 etxeak ziren eta 1apartamentu bat zen. 54 etxebizitza nagusietatik 37 bere jabearen bizilekua ziren, 16 alokairuan okupaturik zeuden eta 1 doan lagata zegoen; 1ek gela bat zuen, 2 etxek bi zituzten, 13 etxek hiru zituzten, 14 etxek lau zituzten eta 25 etxek bost zituzten. 38 etxek euren parking plaza propioa zuten azpian. 28 etxetan ibilgailu bat zegoen eta 20 etxetan bat baino gehiago zituzten.\nLa Rochegiron udalerriko biztanleria-piramidea 2009an .\n2007an lan egiteko adina zuten pertsonak 68 ziren, horien artean 45 aktiboak ziren eta 23 inaktiboak ziren. 45 pertsona aktiboetatik 38 lanean zeuden (19 gizon eta 19 emakume) eta 7 langabezian zeuden (5 gizon eta 2 emakume). 23 pertsona inaktiboetatik 10 erretiraturik zeuden, 5 ikasten zeuden eta 8 "bestelako inaktibo" gisa sailkaturik zeuden.\n2009an La Rochegiron udalerrian 51 unitate fiskal zeuden, 108,5 pertsonek osaturik. Pertsona bakoitzeko diru-sarrera fiskalaren mediana urteko 13.693 euro zen.\n2007an zeuden 6 komertzioetatik, 2 eraikuntza enpresak ziren, 1 higiezinen enpresa zen eta 3 zerbitzu enpresak ziren.\n2000. urtean La Rochegiron udalerrian 11 nekazaritza-ustiategi zeuden, 648 hektarea erabiltzen.\nSaumane (3,4 km)\nL'Hospitalet (3,8 km)\nBanon (4,7 km)\nLardiers (5,0 km)\nRedortiers (5,1 km)\nMontsalier (7,9 km)\nMultimedia: La Rochegiron\nOrriaren azken aldaketa: 11 martxoa 2021, 13:08.


Ekainak 5, Ingurumenaren Mundu Eguna – UROLA BIZIRIK Natur Taldea\nPosted byUROLA BIZIRIK Natur Taldea 2021-06-03 2021-10-16 Posted inHASIERA\nZientzilariek eta ekologistek aspaldi abisatu zuten gure planeta amildegi baterantz zihoala, baina badirudi duela gutxira arte ez garela arazoaren benetako neurriaz jabetu. Askok Lurraren deiari berehala erantzun bazioten ere eta bere arloetan neurriak hartzen hasi baziren ere, erakunde eta enpresa ugari duela gutxi gehitu dira ekintzara. Eta okerrena da kasu batzuetan ez dela benetako kontzientzia batengatik izan, baizik eta itxurakeriagatik: ardura erakusten dute baina ez dituzte ekintza argiak hartzen. Horrelako zenbat ezagutzen ditugu?\nEgoera hau salatu nahian Larreko Mahaiak, Euskal Herriko eragile ezberdinen elkarteak, honako idatzia argitaratu du.\nEkainak 5, Ingurumenaren Nazioarteko Eguna:\nZURIKETA BERDEAK HILTZEN GAITU\nEkainak 5, Ingurumenaren Nazioarteko Eguna, mugimendu ekologistaren aldarriak kalean entzunarazteko urteroko galdu ezinezko zita dugu. Larrialdi ekologikoaren gaineko kontzientzia gero eta hedatuago dago. Kontzientzia horri etekin atera eta jarduera ekozidak margo berdez estaltzen saiatzen direnak ere badira. Hori da greenwashing-a, zuriketa berdea.\nGipuzkoan klima larrialdia areagotzen duten arazo andana dugu eta borondate politiko eskas horiei heltzeko. Donostia eta landa eremuen arteko birziklapen desoreka onartezinak; turistifikazioa eta eremu babestuen artifizializazioa; erraustegia, metroa, eta orain surf-park eta birziklapen sarituaren zentzugabekeriak. Gipuzkoako basoen desagerpena, eta horrekin lotutako bioaniztasunaren galera, eukaliptoen erabilera, itsas-erreken kutsatzea, naturaren gehiegizko ustiapena, zabortegien mafia…\nEGUNERO IZAN BEHAR DA INGURUMENAREN EGUNA!!


Gotzon Aldama - Eusko Legebiltzarrako hautagaia - EAJ - PNV\nGotzon Aldama Atxurra naiz, 1993an Larrinben jaioa. Aitaren aldetik sustrai aiararrak eta amaren aldetik lekittarrak izanik, mendi eta kostaldearen artean hazi naiz. Hala ere, aitortu beharra dut mendia dela benetan liluratzen nauena eta nire asteburuko plan ideala irudikatzen duena. Euskara nire ama-hizkuntza da eta Euskadirenganako maitasuna nire bizitza osoan ikusi eta bizi izan dut.\nEHUn Ekonomian graduatua, negozio aholkularitzan aritzen naiz eta banku eta energia sektoreko hainbat proiektutan lan egin dut. Esperientzia horrek lagundu dit erronka ezberdinak gainditzen, taldeak kudeatzen eta agertoki berrien aurrean moldatzeko gaitasuna garatzen.\nOso pertsona kementsua izan naiz beti eta umetatik era guztietako kirolak praktikatu ditut. Horien artean errugbia nabarmenduko nuke. Zaletasun handiz jarraitzen dudan kirola da, sinetsi eta bizi ditudan hainbat balore transmititzen dituelako: errespetua, adiskidetasuna, diziplina, sakrifizioa…\nBalore horiek EAJ-PNVn islatuta ikusten ditut, sakrifizioa eta lan gogorra gure herriaren eraikuntzaren eta garapenaren alde. Zintzotasunetik eta bertan bizi garen guztiokiko konpromisotik abiatuta euskal nazioaren alde dena emanez.\nHerriaren nortasunari eta borondateari errespetua dion etorkizuna nahi dut Euskadirentzat. Ongizatearen eta iraunkortasunaren etorkizuna. Horretarako, zalantzarik gabe, EAJ-PNV da tresnarik onena


Hiri Mugikortasun Iraunkorreko Plana gauzatzen hasi da Laudioko Udala - Deia\nProzesua martxan jarri du\nHiri Mugikortasun Iraunkorreko Plana gauzatzen hasi da Laudioko Udala\nLaudioko aireko bista baten artxiboko irudia. Laudioko Udala\nLaudioko aireko bista baten artxiboko irudia.\nLAUDIO. Laudioko Udalak Hiri Mugikortasun Iraunkorreko Plana (PMUS) egiteko lehenengo pausua ematen hasi da dagoeneko. Ekimen honen xede nagusia hiri-mugikortasun osasungarriagoa, jasangarriagoa eta seguruagoa sustatzea da.\nPlana prestatzeko prozesua bi plano bereizitan gauzatuko da: plano teknikoa eta plano sozial eta parte-hartzailea. Ander Larrinaga Antolakuntza Publiko eta Zerbitzu Orokorretako zinegotziak jakinarazi duenez, "Ikuspuntu teknikotik, lehenik eta behin egoeraren diagnostikoa egingo da, Laudiok gaur egun duen mugikortasun ereduaren erradiografia zehatza lortzeko. Ondoren, jarduera-plan bat egingo da, diagnostikoan jasotzen diren erronkei aurre egiten lagunduko duten neurri zehatzekin".\nProzesuaren beste gakoa herritarren parte-hartzea izango da. "Udalak funtsezkotzat jotzen du Plana laudioarrekin elkarlanean egitea. Hori dela eta, parte-hartze prozesu bat jarriko da martxan, mugikortasunaren arloan herritarren ekarpenak, iritziak eta iradokizunak jasotzeko", iragarri du zinegotziak.\nLankidetza- eta partaidetza-espiritu horretatik abiatuta, "Udalak inkesta anonimo bat banatuko du Laudioko hainbat etxetara, herritarrek udalerrian dituzten mugikortasun-ohiturak ezagutzeko, eta horiek abiapuntu gisa erabiliko dira egoeraren diagnostikoa egiteko".\n"Udalak uste du PMUSek mugikortasun eredu osasungarriagoa, atseginagoa eta jasangarriagoa diseinatzeko balioko duela, azken finean, Laudioko herritarren bizi-kalitatea hobetuko duena", bukatu du Ander Larrinagak.


Arte Plastikoak - Goi maila - Dpto - Educación\nArte Plastikoak - Goi maila\nArte Plastikoak - Goi maila - Dpto\nArte Plastikoetako eta Diseinuko irakaskuntza profesionalak - Goi mailako zikloak\nGoi mailako zikloen eskaintza - 2021-2022 ikasturtea\nJaits ezazu 2021-2022 ikasturteko eskaintzaren liburuxka: Goi maila\nIzena ematea Arteetako eta LHko goi mailako zikloetan\nGoi mailari buruzko informazio orokorra\nGoi mailako heziketa zikloak gaindituz gero Arte Plastikoetako eta Diseinuko goi mailako teknikariaren titulua eskuratzen da. Goi mailako hezkuntzako irakaskuntzak dira.\nHorien bitartez, ikasleek lortuko dute:\nGaitasuna izatea jarduera profesionalen multzo batean (jarduera horiek zerikusia dute diseinuarekin, arte aplikatuekin eta lanbide artistikoekin). Horri esker balioesten ahal da arte plastikoek zer garrantzi duten sormen-hizkuntza unibertsal gisa eta kultura-adierazpenerako bitarteko gisa, arteen eta kultura-industrien berrikuntza bultzatuz.\nGoi mailako teknikariaren titulua erdietsi ondoren:\nLan munduan sartzen ahalko zara.\nGoi mailako arte-irakaskuntzetako ikasketekin jarraitzen ahalko duzu.\nGraduko unibertsitate-irakaskuntzetako ikasketekin jarraitzen ahalko duzu.\nGoi mailako zikloak lanbide-arloen arabera\nArte Plastikoetan eta Diseinuan eta Lanbide Heziketan, Nafarroan eskainitako goi mailako teknikariaren tituluen katalogoan 57 titulu daude, 23 lanbide arlotan banatuak (3 Arte Plastikoetakoak eta Diseinukoak eta 20 Lanbide Heziketakoak). Hauek dira Arte Plastikoetako eta Diseinuko hiru lanbide-arloak:\nLiburuari Aplikatutako Arteak:\nArte Plastikoetako eta Diseinuko goi mailako teknikaria Grabatuan eta Estanpazio Tekniketan\nKomunikazio Grafikoa eta Ikus-entzunezkoa:\nArte Plastikoetako eta Diseinuko goi mailako teknikaria Argazkigintzan\nArte Plastikoetako eta Diseinuko goi mailako teknikaria Ikus-entzunezko Grafikoan\nArte Plastikoetako eta Diseinuko goi mailako teknikaria Ilustrazioan\nArte Plastikoetako eta Diseinuko goi mailako teknikaria Animazioan\nEskulturari aplikatutako arteak:\nArte Plastikoetako eta Diseinuko goi mailako teknikaria Teknika Eskultorikoetan\nArte Plastikoetako eta Diseinuko goi mailako teknikaria Ebanisteria Artistikoan\nArte Plastikoetako eta Diseinuko goi mailako zikloetan sartzeko, beharrezkoa da betebehar hauetako bat betetzea:\nArte Plastikoetako eta Diseinuko teknikariaren titulua\nLanbide Heziketako teknikariaren titulua\nGoragoko ikasketa-maila bateko titulazioa.\nHeziketa zikloetan sartzeko proba bat gainditua izatea (sartzeko titulurik ez duten pertsonak, gutxienez ere 19 urte beteta dituztenak proba egin den urtean).\nGoian aipatutako betebehar akademikoetako batez gain, hauxe egin beharko duzu:\nGaitasun artistikoa erakusteko proba bat gainditu ; proba espezifiko bat, egin nahi dituzun ikasketen mailari lotuta dagoena. Honako hauek gaitasun artistikoaren proba egitetik salbuetsita egonen dira:\nHonako titulazio hauetakoren bat dutenak: Arte Plastikoetako eta Diseinuko teknikaria / Arte Plastikoetako eta Diseinuko goi mailako teknikaria / Arteen modalitateko batxilergoa / Goi mailako arte-irakaskuntzetako tituluak / Arteetako gradua / edo aurreko horietako baten baliokidetzat jotako edozein titulu.\nEdo frogatzen dutenak: aurreko deialdietako batean gainditu zutela gaitasun artistikoaren proba hau / gainditua dutela goi mailan sartzeko proba, 'Arteak' modalitatean, Nafarroan / gutxienez badutela urtebeteko lan-esperientzia, zikloari lotutakoa.


Gauzak dagozkien izenez aipatzeko beldurra — Eibar.ORG | Eibarko peoria\nHemen zaude: Hasiera / Blogak / Amatiño / Gauzak dagozkien izenez aipatzeko beldurra\nGauzak dagozkien izenez aipatzeko beldurra\nAmatiño 2011/03/27 00:05\nBarneyren munduan denetarik dago: kemen gutxi, lagunak urri, ardura eskas, iruzurra dezente, mozkorraldi asko eta burugaltze nabarmena. Baina inork ez ditu jarrera edo egoera horiek dagozkien izenez bataiatzen: alferkeria, leialtasunik eza, gezurra, alkoholismoa, Alzheimerra… Nonbait Barneyren mundua ez da Barneyrena soilik.\nIngelesezko tituluak (Barney´s version) gaztelaniazkoak (El mundo según Barney) baino egokiagoa ematen du, filmaren nondik norakoa ez baita Barneyk bizi dituen giza-harremanak edo bere inguruan ibili dabilen mundua, bere buruak egiten eta egiteke uzten dituenez Barneyk berak duen bertsioa baizik.\nFilm honek Donostiako Zinemaldiaren Publikoaren Saria irabazi zuen orain hurrengo eta, beraz, esan beharrik ere ez gero jendearen gustuko denik. Zenbait kritikari eta adituren ustez filmaren lehen partea azkena baino hobea omen da, neri ordea askoz ere gehiago gustatu zait bigarrena, erromantiko samarra naizenaren adierazgarri segurutik. Neri amaiera onak gustatzen zaizkit eta Richard J. Lewis zuzendariaren film-amaiera ez da behar bada sekulako onena, baina bai Barney bezalako alproja batek ames ditzakeen onenetakoa.\nBarney (Paul Giamatti) ez da inondik ere heroia, baina ezta anti-heroia ere. Ez da ezelan ere irabazlea, baina ezta galtzailea ere. Barney askorik merezi ez dituen lorpenak erdiesten dituen tipoa da, eta aukerarik onenak ganora barik alferrik galtzen dituenenetakoa. Gutako hainbat bezalatsu.\nBarneyren munduan denetarik dago, kemen gutxi, lagunak urri, ardura eskas, iruzurra dezente, mozkorraldi asko eta burugaltze nabarmena. Baina inork ez ditu jarrera edo egoera horiek dagozkien izenez bataiatzen: alferkeria, leialtasunik eza, gezurra, alkoholismoa, Alzheimerra… Nonbait Barneyren mundua ez da Barneyrena soilik.\nAzpimarratzekoa makillaje-lana. Paul Giamatti eta Rosamund Pike ezagutuko ez bagenitu, ez genuke sekula jakingo aktore-aktoresa gazteak zahar gaztetuak diren, ala zaharrak gazte zaharkituak ote.\nPaul Giamatti, Urrezko Globoa aktorerik onenari


Ayuntamiento de Lekeitio - IKUSGARRI ARETOA, PUNTA PUNTAKO LAN ESZENIKOEN ERAKUSLEHIO\nIKUSGARRI ARETOA, PUNTA PUNTAKO LAN ESZENIKOEN ERAKUSLEHIO\nLekeitiarrak kultur trafikanteak gara, hemengoa eraman eta hangoa ekartzen dugu: euskal panorama eszenikoan punta puntan kokatzen diren lanak ekartzea da asmoa, herrian eskaintza kultural erregularra eta kalitatezkoa emateko: Hamlet, Konpota, KEU, Pankreas eta Kibubu izango dira lehenak.\nBadira hilabete batzuk udalak Ikusgarri zinema herrirako areto moduan erabiltzeko apustua egin zuenetik. Hain zuzen ere, kultur areto bat izatearen garrantziaz jabetuta, irailean alokairua sinatu genuen aretoaren jabea den parrokiarekin.\nKultur eskaintza eta ekipamendu egokiak indartzeko asmotan, Ikusgarriren erabilera zine emanaldietatik harantzago eraman nahi da. Aretoa Euskadiko Antzokien Sarean onartua izan da eta horrek arte eszenikoen programazio trinko bat bermatu du. 2014. urtea ekitaldiz beteta dator, urtean 8 ekitaldi programatu behar baitira, gutxienez, sare horretan egoteko. Euskal panorama eszenikoan punta-puntan kokatzen diren lanak ekartzea da asmoa, herrian eskaintza kultural erregularra eta kalitatezkoa emateko.\nIzan ere, Lekeitio Kultur Kaia dela diogun heinean, udalak argi dauka kulturaren arlotik tira egin behar dela. Argi dugu, daukagun aktibo garrantzitsuenetako bat kulturan bertan aurkituko dugula. Lekeitiarrak kultur trafikanteak gara: hemengoa eraman eta hangoa ekartzen dugu.\nEsan bezala, udalak erabilera anitza eman nahi dio Ikusgarri aretoari. Horretarako Ikusgarri aretoaren Erabilera Araudia laster aurkeztuko dugu. Zentzu horretan kultur talde eta erakundeekin harremanetan gaude. Lehenengo seihilabetekoan, esaterako, Potxuak Martxan emakume taldeak ikuskizun berezi bat prestatu du martxoaren 8rako. Aittitta Txiki kultur elkarteak ere bertso saioa antolatuko du aretoan Iparraldeko Haizeen ospakizunen barruan. Lekeitioko ikastolak, bestetik, Konfiantzaren pedagogiaren lehengo biltzarra antolatu du bertan maiatzerako, eta ikastetxearen 50. urteurrenera begira beste bi ekitaldi antolatu ditu.\nLaster, Ikusgarri Aretoaren Erabileraren inguruko araudia onartu nahi da. Horrela, erabilera erregulatu eta guztion artean kultur programazio bikain bat eraman dezakegu aurrera, Lekeitioren garapen ekonomikoaren lagun izan daitekeena.\nEuskadiko Antzokien Sareko lehen hiru ikuskizunen sarrerak salgai jarri dira jada Kultur Etxean:\nHAMLET: Xabier Mendigurenek idatzi du euskarazko egokitzapena, zeinaren arabera Hamlet XXI mendeko euskalduna den. Milaka ispilu eta esanahi dituen pertsonaiari beste irakurketa berri bat egin dio, beraz. Ximun Fuchs-en esku geratu da antzezlanaren zuzendaritza eta taula gainean Ander Lipus, Ainara Gurrutxaga, Manex Fuchs, Maika Etxekopar, Iñaki Ziarrusta, Miren Tirapu eta Urko Redondo izango dira.\nKONPOTA: Dxusturi antzerki-taldeko kideen laguntzarekin Phillipe Gaullierren Konpota lana taularatuko du Eneritz Artetxek. Gaullierren lan bat euskaratzen duten lehen aldia da, hala, Frantziako idazlearen lana ezagutzeko aukera paregabea izango da. Philippe Gaulierren lan guztiek bezala, Konpotak ere umorea eta hausnarketa batzen ditu. Ironiaren bidez lantzen dute umorea, baina gai garrantzitsuez egiten dute berba.\nKEU: Estilo desberdinetan idazten eta interpretatzen duen gitarjolea, abeslaria eta konposatzailea da Keu Agirretxea. 1973. urteko uztailaren 29an jaioa Ondarroan. Herriko hainbat taldeetan parte hartu ondoren (Hilobi, KTI, Psychophony…), talde eta proiektu desberdinetan parte hartu du azken 20 urteetan: Etsaiak-ekin, 5 disko grabatu zituen eta ehunka kontzertu eskaini zituen; Fjordekin, disko bat; Governorsekin, disko bat; eta Uekekin, 6 disko, horietako hiru instrumentalak. Zuzenean Euskal Herrian, Estatu Espainolean, Londresen, Parisen, Mexikon eta Kuban eskaini ditu kontzertuak. ¨Une akustikoa¨ (2008) eta ¨Denbora vs kantuak¨ (2010) diskoekin soinu akustikoak berreskuratu zituen, Zain proiektuarekin 1998an hasi zituenak. “Gazta zati bat” soinu banda proiektuan ere parte hartu du Esne beltzako kideekin. 2013ko udazkenean kaleratu du ¨Behe presioaren erdigunean¨, bere 16. estudioko lana eta azaroan hasi zen zuzenean aurkezten Fignuh Experience laukotearekin.\nDATOZEN HILEETAKO KULTUR PROGRAMAZIOA\nOtsailak 28 / barikua / 20:00 / Antzerkia\nArtedrama eta Le petit théâtre de Pain eta Dejabu panpin laborategiak ekoiztua.\nIkusgarri zinean / Sarrera:10,00 €\nMartxoak 07 / barikua / 20:00 / Antzerkia\nEneritz Artetxeren eskutik.\nIkusgarri aretoan / Sarrera: 5,00 €\nMartxoak 08 /zapatua/ Ekitaldia\nMartxoak 15 / zapatua / 22:00 / Musika emanaldia\nIkusgarri zinean / Sarrera: 5,00 €\nApirilak 26 / zapatua / 19:00 / Antzerkia\nApirilak 27 / domeka / 17:00 / Umeentzako antzerkia (6 urtetik gora)\nMarie de Jongh (“Alabatxo”ren egilea)\nIkusgarri aretoan / Sarrera: 3,00 €\nMaiatzak 9 eta10 /zapatua eta domeka/ Biltzarra\nKonfiantzaren pedagogia 1. Biltzarra\nMaiatzak 16 /barikua/ Bertso Saioa\nMaiatzak 23 /barikua/ 19:00 eta 21:00 /Antzerkia\nEkainak 13/ barikua /16:00 eta 17:30 /Musika\nHH eta LH-koen Musika Emanaldia\nEkainak 25 > 26 / 19:00 / Musika emanaldia\nLekitto musika eskola.


Abokatua ordaindu ezin dutenentzat\nAdministrazioaren doako laguntza juridikoa eskuratu ahal izateko irizpideek hutsune handiak dituzte Hego Euskal Herrian: diru-sarrerak baino ez dira kontuan hartzen, benetako egoera ekonomikoari erreparatu beharrean. Ondorioz, jende ugari geratzen da doako zerbitzurik gabe eta prozesuok duten gastu handiei aurre egin ezinik. Norberaren eskubideak defendatzeko aukera denok izan dezagun, APAJ elkartea sortu dute Zuzenbideko hainbat ikaslek.\nAPAJeko kideak: ezker-eskuin, Asier Iglesias presidentea, Mari Grande diruzaina eta Ane Elorriaga idazkaria. Batez ere, epaitegira joatea eskatzen ez duen aholkularitza juridiko bila datorkie jendea, gizarte laguntzak eskatzeko izapideez edo bankuarekin pilatutako zorrez galdetzera. (Arg: Dani Blanco)\nDoako laguntza juridikoa eskatu du emakume dibortziatu batek, senar ohiak hilero ordaindu beharko lizkiokeen semearen pentsioa eta hipotekaren zatia ez dizkiola ordaintzen salatzeko. Senar ohiaren pentsioa eta hipoteka zatia –jasotzen ez dituenak– gehituta, ordea, administrazioak erabaki du diru nahikoa baduela eta ez dela doako zerbitzuak eskatzeko baremoetan sartzen. Kasu erreala da eta APAJ Laguntza Juridikorako Elkartera jo du emakume horrek, administrazioan agerikoak diren akatsak ikusita.\nBatetik, epaitegitik igaroko diren auzietan baino ez da onartzen doako laguntza juridikoa jasotzeko aukera. Hala, istripu baten erreklamazioa egin nahi badiozu aseguruari, edo telefono konpainiarekin, bankuarekin, enpresarekin, maizterrarekin arazoren bat baldin baduzu eta epaitegira jo gabe abokatua behar baduzu, ezingo duzu doan eskatu. Krisi garaian asko ugaritu diren kasuotarako, ez dago laguntzarik.\nBestetik, doako zerbitzua lortzeko baldintzak ez dira egokiak, datu hutsetan oinarrituz diru-sarrerak baino ez dituztelako begiratzen, eta ez egoera erreala. Demagun Anak 1.300 euro kobratzen dituela hilean, baina senarra langabezian duela, alaba bat dutela eta hipoteka, argindarra, jatekoa… ordaindu beharra. Bada, ez lukete izango doako zerbitzurako aukerarik, soldata baino ez delako kontuan hartzen. Espainiako Estatuaren legea jarraitzen duen Hego Euskal Herriko araudiaren arabera, pertsona bakarrak 1.000 euro gordin inguru baino gehiagoko diru-sarrerak baldin baditu, ez du laguntza hori eskatzerik (900 bat euro garbi); hiru lagunek osatutako familian, denen artean 1.300 euro gordin kobratuz gero jada ez dute laguntza jasotzerik; eta lau lagun edo gehiagoko familian, 1.600 euro gordinekoa eurokoa da muga.\n“Zerbitzu juridikorik lortu ezin duen jende asko dago, baliabide gutxi izanagatik ez delako doako laguntzaren baldintzetan sartzen, baina era berean ez duelako nahikoa dirurik zerbitzu horiek ordaintzeko –dio Asier Iglesias APAJ elkarteko presidenteak–. Edo oso txiroa edo oso aberatsa izan behar duzu justizia zerbitzuez baliatzeko, eta hilabete bukaerara iristeko zailtasunak dituen langile arrunta justiziatik at geratzen da. Azken finean, justizia ez da merkea, abokatua ordaindu behar duzu, epaitegira joz gero baita prokuradorea ere eta horri gehitu behar zaizkio Espainiako Gobernuak ezarri dituen tasak, prozesu gehienengatik zerga batzuk ordaindu behar baititu orain herritarrak”. Jende horri guztiari justiziara ailegatzen lagunduko zion ekimen sozialik ez zegoela ikusita jaio da APAJ.\nIrizpide egokiagoak, aholkularitza eta abokatu sarea\nIrabazi asmorik gabeko ekimena da APAJ, unibertsitatean eta unibertsitatearen bidez ezagututako jendeak bultzatua. Asier Iglesiasek karrera amaitu berri du eta Mari Grande elkarteko diruzainari eta Ane Elorriaga idazkariari hilabete batzuk baino ez zaizkie falta. Abuztuan erregistratu zuten elkartea eta abokatu eta prokuradore sarea osatzen dihardute.\nBi motatako kasuak dituzte. Alde batetik, epaitegira joatea eskatzen ez duen aholkularitza juridiko bila datorkie jendea. Hurbiltzen denak bere egoera ekonomikoa jakinarazten badie, ez dute azterketa sakonagorik egiten eta taldeko hiru kide bultzatzaileen esku geratzen da aholkularitza. “Kasu horiek ez dute kosturik, gure denbora baino ez dute eskatzen, eta guk ez dugu ezertxo ere kobratzen”, azaldu digu Iglesiasek. Gizarte laguntzak eskatzeko izapideak, banku eta erakunde finantzarioekin pilatutako zorrak… Epaitegirik behar ez duen aholkularitza da eskaera ohikoena. “Jendeak gai juridikoetan oro har duen kultura gabezia baliatzen dute zenbaitetan banku eta enpresek, bezeroak epeak ez betetzea edo zer egin ez jakitea, eta nomina enbargatuta bukatu dezake herritarrak, 2.000 euro baino gutxiagoko zor batengatik”, dio presidenteak.\nAuziak epaitegietara jotzea eskatzen duenean, tartean gastuak daudenez, arreta handiagoa jartzen dute APAJeko kideek: doako laguntza juridikoak kasua atzera bota duela ziurtatzen dute lehenik eta egoera erreala baloratzen dute ondoren, sarrera eta gastu ekonomikoak. Horretan oinarrituta ikusten dute ea abokatu bat ordaintzeko aukerarik duen, eta ezezkoan, elkartearekin lan egiten duen abokatu bazkideetako batekin jartzen dute harremanetan, auzia doan eraman diezaion. Zerbitzua eskaintzeko prest dagoen abokatu eta prokuradore sare horri ordainsari sinbolikoa ematen dio elkarteak, gutxieneko gastuak kitatzeko (bidaiak, telefonoa eta abar). Hortaz, bigarren motako kasu hauei erantzun ahal izatea neurri batean elkartearen funtsen menpe dagoela adierazi digu Iglesiasek.\nHiru bazkide mota ditu APAJek. Bazkide boluntarioak ez du dirurik jartzen eta nahi duen moduan lagundu dezake, adibidez elkarteak antolatutako ekimenetan parte hartuz; bazkide arruntak 10 euro ordaintzen ditu hilean eta asanbladatan parte hartzeko eta erabakiak hartzeko eskubidea dauka; eta bazkide abokatuak, elkarteak onarturiko kasuetan lan egiteaz gain, 20 euro ordaintzen ditu hilean eta asanbladetan parte hartu eta erabakiak har ditzake. Herritarren edozein dohaintza ekonomiko eta ekarpen ere ongietorria dela nabarmendu du Iglesiasek: asociacionapaj.org webgunean aurkituko duzu informazio osatua. Aurten, gainera, instituzioen diru-laguntzetara aurkezteko asmoa dute.\nLegea aldatzea xede\nMugituak izaten ari dira hastapenak, laguntza eskaera ugari izaten ari dira eta hainbat elkarte hartzen dituen eraikin batean lokala izango dute laster, Donostian. “Abokatu gutxi batzuen aldetik kritikaren bat izan dugu –aitortu digu Iglesiasek–, bezeroak kentzen ari gintzaizkiela-eta, baina guk azaldu genien artatzen ditugunak inoiz ezingo lituzketela euren zerbitzuak ordaindu, ez garela lehia haientzat, eta gainera, eskubide batez ari garela hitz egiten, defendatzeko eskubideaz, eta hori halako kritiken gainetik dagoela”.\nEskubide hori, dena den, botere publikoak bermatu beharko lukeela garbi du APAJeko presidenteak: “Epe luzera gure helburuetako bat da mugimenduren bat sortzea arazoa ikusarazi eta salatzeaz gain, doako laguntza juridikoa lortu ahal izateko bide berriak aldarrikatzeko edo legearen irizpideak alda daitezen eskatzeko, gaur egun gertatzen dena gerta ez dadin”.\nKanal hauetan artxibatua: Ekonomia krisia | Pobrezia


Bilboko Bulkada Eguna bihar ospatuko da - Uriola.eus\nBilboko Bulkada Eguna bihar ospatuko da\nuriola.eus 2019-04-05 11:24 Kultura-aisialdia Bilbo\nBilbon bihar izango da Bulkada Eguna. Bertan, belaunaldi guztietako gazte antolakundearen gaur egungo militante eta militante ohiak batzeko asmoa daukate, egun osoko progamazio anitzarekin.\nGazte Topagunearen aurreko asteetan, topaketak egingo dituzte Euskal Herriko hainbat guneetan, 'Bulkada Berriak' lelopean; Bilbon, apirilaren 9an izango da Bulkada Eguna. Irrien Lagunak taldearen ikuskizuna egongo da, baita umeentzako jolastokia ere.\nAuzo bilbotarretako Herriko Tabernetan bazkaltzeko ticketak salgai daude jada: 15 euroan daude, 9 prekarioentzako eta 5 umeentzako. Eztanda eta Mugalari taldeak egun honetarako abesti bat sortzen ari dira.\nAurten, Gazte Topagunea Lemoan (Bizkaia) ospatuko da apirilaren 19tik 22ra. Gaur, martxoak 11, bonoa 60 euroan erosi ahal izateko azken eguna da; bihartik aurrera, 70 euroan egongo da eskuragarri. Aitzina eta Ernai gazte antolakundeek elkarlanean antolatutako jaialdia da Gazte Topagunea.


Larrialdietarako sukaldaritza: 2011\nBidaltzailea Joan R. López a 20:44 No hay comentarios:\nGaldetzen ba dizuet ea zein den Euskadiko lekurik onena pintxoak jateko, ziur aski gehienak erantzungo didazue Donostia dela. Nik ez dakit, baina lekurik okerrena ez dela uste dut.\nEtxean askotan entzuten dut: “goazen pintxo potera?”, edo “zer goxoa zen Usokariko pintxoa!!” . Bai, nire jabeei pintxoak asko gustatzen zaizkie, eta gainera Gasteizen taberna batzuk ezagutzen dituzte pintxo onak jateko, baina noski, jendearen arabera ez da gauza bera Gasteizen pintxoak jatea Donostian egitearekin, Gipuzkoako hiriburuan zerbitzatzen dituzten pintxoak hoberenak direlako eta kitto.\nHori frogatzeko, pasa den asteburuan nire jabeak Donostiara joan ziren. Aitzakia beste bat izan zen, baina beno, Haizearen Orrazia, Kontxa hondartza, Urgull muturra eta Zurriola hondartza ikusita zeuzkatenean, Parte zaharraraino joan ziren Donostia gastronomikoa begiztatzeko.\nEgia esateko, Donostian ibilaldi gastronomiko batzuk daude, adibidez: Gros eta Zurriola guneetatik dagoen ibilbidea, Alde Zaharretik topatu dezakeguna, eta abar. Nire jabeek ibilbidea “pertsonalagoa” egin zuten, eta nik gaur azalduko dizuet (hau irakurri nahi baldin baduzue, noski):\nAbuztuaren 31 kalea, 23\nAlde zaharraren bihotzean kokatuta dago. Jatetxea bi giro dauzka, alde batean jantokia topatu dezakegu eta bestean, berriz, pintxo mordoa barra handi batean ipinita. Nire jabeak tabernara joan zirenean, jendearen beteta zegoen eta horrek arazo handi bat atera zuen... tabernaren giroa ez zen oso aproposa bazkaltzeko (zarata handia eta bultzada asko izan ziren). Azkenean nire jabeek hurrengo pintxoak dastatu zituzten:\nBakailao - krepa: zelako zapore ona zeukan! Bakailaoa freskoa zen, benetan berezia… ai ama, nik nahi dut pintxo hau dastatu!!\nFoie “pintxoa” plantxan prestatuta: nahiz eta txikia izan, bere zaporea primerakoa zela diote nire esklaboek.\nBi pintxo jateko, eta bi “zurito” edateko (edalontzi txiki bat garagardoa) 7.10 €-gatik.\nAbuztuaren 31 kalea, 28\nTaberna apala eta txikia. Eguneko menua eskaintzen dute tabernaren arduradunek, baina beno, hemen hitz egingo dut pintxoei buruz, meh, meh, meh!! Taberna honetan pintxo batzuk zeunden, baina egia esateko, denak, oso sinpleak ziren (txakarekin, arrautzarekin, frijituak, patata tortilla, eta abar). Nire jabeek hurrengo pintxoak jan zituzten:\nGazta kaneloi bat barazkiarekin\nIzokin ketuaz egindako bi pintxo (ezberdinak)\nEta noski, edateko, bi “zurito”. Denak, 10.00 €-gatik … gaien iritzia entzun ostean, uste dut ez duela merezi toki hau bisitatzea.\nFermin Calbeton kalea, 10\nOso berezia da taberna hau, bai bertan topa dezakegun giroagatik, baita bere pintxo barragatik ere. Agian, bakarrik arazo txiki bat topatu dezakegu: bakarrik hiru mahai dauzka, eta jendea kalera atera behar da pintxoak jateko, eta hori noski, uda baldin bada primeran egongo zarete, baina negua baldin bada… uff. Baina beno, blog honetan idazten ditudan kritikak janariari buruzkoak dira, ez eguraldiari buruz (nahiz eta niri eguzkia asko gustatu, meh, meh, meh!!!).\nSport tabernan, nire jabeek dastatu zituzten:\nBoletus krepa: Zelako zaporea zeukan!! Goxoa, beroa… buahh!! Dudarik gabe, primeran zegoen.\nGazta kroketoi bat : Beste aurkikuntza bat, gutxienez oso zaporetsua eta oso ondo egina, noski.\nTomate arrautzeztatua: Bitxia, pixka bat sinplea, baina oso ona.\nBeti bezala, nire jabeak pintxoak lagundu zituzten zuritoekin, eta guztira 8.10 € ordaindu zituzten.\nNagusia Lau Jatetxea\nZelako ustekabea izan zuten jatetxe honekin, eta gainera, ustekabe hori txarra izan zen!! Pintxo barra? Beno, oso ondo zegoen, gainera pintxo batzuk itxura oso ona zeukaten, ondo prestatuak eta nahiko ondo aurkeztuak baina… arazo handi batekin topo egin zuten nire jabeek: prezioa. Apartekoa zen!! Pintxo gehienak 2.40€ bakoitza balio zuten eta batzuk 3.90€\nEz duzue sinesten?? Ba… begirada bat eman faktura honi:\nBai…. Pintxoak (Bakailao – kroketoia, ganba biribilkitxoa eta urdaiazpiko ogitarteko txiki-txiki bat) primeran zeuden, baina nire jabeen arabera ez du merezi joatea, prezio horretan leku asko aurkitzea posiblea delako.\nDonostian aukera asko dauzkazue pintxo batzuk hartzeko, eta gehienak oso ondo daude, baina kontuz, Donostiako hiria garestia delako eta aitzaki horrekin leku batzuk onura lortu nahi dute…\nBidaltzailea Joan R. López a 22:00 No hay comentarios:\nPasa den asteburuan, nire jabeak nire (eta haietako baten) herrira joan ziren eta han, atseden hartuz gain, bazkariak prestatu zituzten.\nZerbait azkarra prestatu nahi zuten. Agian “Quiche Lorraine” bat? Edo haragi lasagna? Baina ez, askenean, interneteko lagun bati esker (“LA CUCHARA CURIOSA”-ren arduraduna) haragi enpanada prestatzea erabaki zuten. Ez, haien lagunak errezeta ez zuten egin, baina beren blogetik errezeta atera zuten. Hortaz, mila esker!\nErrezeta hau egiteko, hurrengo osagaiak behar dituzue:\nEnpanada ore fresko bat\n200 gr. behiki xehatu\n50 gr. gazta-xerrak\nHasteko, tipula moztu eta suan ipiniko duzue sueztitzeko. Eginda dagoenean, behikiari gatza eta piperra bota beharko diozue eta zartaginean ipiniko duzue.\nHemendik ez da zaila, ezta? Beno, orain zatia dibertigarriena hasten da, enpanada betetzea. Nire jabeak enpanada txikia egin zuten eta horregatik erabili zuten ore bat, baina bat handiagoa egin nahi duzue, bi ore erabiliko behar dituzue (bat oinarrien gisa, bestea estaltzeko).\nBeno, oinarrian tipula eta behiki xehatu zabalduko dituzue, gero goitik piperra tiraz eta gazta-zerrak banatuko dituzue. Hori eginda dagoenean, estali behar duzue orearekin (nire jabeek erditik tolestu zuten orea, beste bat baldin badaukazue erabili dezakezue estaltzeko, noski…). Askenean, orearen bazterra itxi behar duzue, bai sardexkarekin bai atzamarrekin.\nBakarrik gauza bat falta zaizue, enpanada labean sartzea (labea aurretik berotu eta gero, noski). Enpanada 20 minutu egon behar da labean, 200 gradutara ipinita.\nBidaltzailea Joan R. López a 10:16 No hay comentarios:\nArraina! Arraina! Arraina! Inoiz esan al dizuet nola gustatzen zaidan arraina? Zoratuta nauka! Eta zorionez, azkenean nire jabeak gustua hartzen ari dira arrain-errezeta berriak prestatzeko eta hori, niri onetik ateratzen nau!! (gastronomikoki hitz egiten, meh, meh, meh!!).\nGaurko errezetari izen bitxia ipini diot: “Atun-solomoa piper erreen ohearen gainean”. Egia esateko, agian, izen konplexuegia ipini diot, baina... egin dut!!\nErrezeta gozo-gozoa egiteko, haiek hurrengo osagaiak erabili zituzten (bi pertsonentzat, noski):\nHasteko, errezetaren urratsik luzeena egingo dugu, piper errearen ohea. Hori egiteko, labea aurretik berotu egingo dugu 200 gradutara. Berotzen ari den bitartean, piperra ondo garbituko eta lehortuko dugu. Hori eginda dagoenean, labekatuko dugu 35 minutuz.\nErdi ordu pasa eta gero, piperra labetik aterako dugu, gatza eta piperra jarriko ditugu eta estaliko dugu trapu batekin, izerdia botatzeko. Gero, piperra lumatu beharko dugu. Azkenean, piperraren haziak kenduko ditugu eta tiraz moztuko dugu.\nSegidan, saltsa bat prestatuko dugu atuna ureztatzeko. Hori egiteko, baratxuri-aleak lumatu eta xaflaz moztuko ditugu. Hori eginda dagoenean, xaflak ipiniko ditugu zartaginean gorritzeko. Gorrituak daudenean, sutik kenduko ditugu eta arbendola txikituak, perexila, ozpinako koilarada bat, gatza eta piperra gehituko ditugu.\nAzkenean, bakarrik itsaso-fruitu goxo hori (atuna) prestatzea falta zaigu. Dudarik gabe, urrats hau errezetaren errazena da. Atuna prestatzeko, solomo bakoitzari gatza eta piperra bota behar diogu. Segidan, zartagina batean (edo plantxa batean) solomoak ipiniko ditugu. Kontuz urrats horrekin, bakarrik bi minutu alde bakoitzetik suan egon daitezkeelako.\nErraza ezta? Beno, bakarrik ohea egitea falta zaigu eta noski, atuna “atsedena hartzera” ipini, hau da, platerra aurkeztea falta zaigu. Neu hau proposatzen dizuet:\nBidaltzailea Joan R. López a 19:51 No hay comentarios:\nBidaltzailea Joan R. López a 13:51 No hay comentarios:\nZer arraroak zareten mundu honetan bizi zareten pertsona guztiak!! Katutxo maitagarriak ere bai, baina, inongo zalantzarik gabe, gizakiak irabazten gaituzte. Bai, ezta? Bestela, nola azaltzen duzue urteko garai bakoitza bere janari berezia izatea? Nik, egunero pentsua jaten dut eta zoriontsu bizi naiz.\nAurreko egunean, nire jabeek gozoki berezi bat prestatu zuten, “panellets” izenekoa. Nik txikitatik gozoki hau ezagutzen dut, nire herrian (Katalunian) tradizionala delako. Han, jendeak “panellet”ak Santu Guztien egunen bezperan jaten ditu batatak, moskatel eta gaztainaz lagunduta.\nErrezeta erraza da, baina bere denbora darama... oraintxe bertan azalduko dizuet.\n500 gr. arbendola (naturalak, txigortu gabe)\n400 gr. azukrea\n150 gr. batata (edo patata)\n250 gr. pinazia\n250 gr. Irasagarrondoa (membrillo)\nBi Txokolate disolbagarria (adibidez: cola-cao) koilarakada\nHasteko, batata hogei minutuz egosi behar duzue eta, jarraian batata zuritu behar duzue. Zurituta dagoenean, zatituko eta zapalduko duzue sardexka baten laguntzarekin.\nBol handi batean arbendola xehatuak, azukrea eta arrautza ipiniko dituzue eta pixka bat nahastuko duzue. Batata hotza dagoenean bolean gehituko duzue, eta orain bai, pazientzia handiarekin ondo oratu behar duzue. Noiz arte? Ba... orea loditzea lortu arte. Hori bai, nire jabeek eskuz oratu zuten orea. Orea loditua dagoenean limoi-birrindura gehitu behar zaio eta noski, edukia berriro oratzea beharrezkoa da.\nGero, lasaitasunez beteta dagoen epe bat hasten da, oreak atseden luze bat hartu behar duelako. Nire jabeek egun oso bat utzi zuten orea (kotoizko trapu batekin estalita).\nHurrengo egunean “panellet”ei forma eta estaldura eman zizkieten. Horrela egin zuten:\nOre zati bat hartu zuten (koilara baten laguntzarekin) eta gero bolatxo bat egin zuten orearekin eskuz. Ez dakit zenbat aldiz egin zuten urrats hori, agian hamabi aldiz baina bolatxo pilo bat egin zituzten.\nGero, arrautza platerean irabiatu zuten. Hori eginda zegoenean, bolatxoak arrautzan busti zituzten eta jarraian, pinaziengatik pasatu zituzten.\nPinazia “panellet”ak egiteko aplikatutako prozesu berea errepikatu behar duzue. Bakarrik estaldura prozesua aldatu beharko duzue. Prozesu hau egiteko, bi aukera daukazue:\nArbendola bat sartzea bolatxoaren goiko aldean.\nPinazia “panelletak” egiteko prozesua aplikatu, bolatxoak arrautzean bustitzea eta jarraian, arbendola xehatuaz pasatuz.\nHemen, nire jabeek aldatu zuten pixka bat haiek erabilitako prozesua. Hasteko, irasagarrondoa makiltxoetan moztu zuten.\n“Panellet”ei itxura emateko, ore zati handi bat hartu behar duzue, ore hori zapalduz. Zapalduta dagoenean, irasagarrondo makila orearen erdi-erdian ipini behar duzue, orearekin bilduz. Azkenean, orea moztuko duzue zatitxo erregularretan.\nBolak egiteko erabili dugun prozesua ezagutzen duzue, ezta?\nBolak eginda daudenean, arbendolengatik edo pinaziengatik pasatu ordez, disolbatzeko txokolateagatik pasatu beharko dituzue bolak.\nHau guztia egin baldin baduzue, gauza bat falta zaizue bakarrik: “Panellet”ak labean ipintzea 200 gradutara 7 minutuz. Kontuz urrats horrekin! Bolak kolorea hartzen baldin badute, kendu “panellet”ak labetik denbora galdu gabe.\nAzken gomendio bat: “panellet”ak labeko erretilutik kendu baino lehen utzi pixka bat hozten, “panellet”ak oso bigunak direlako beroa daudenean eta oso erraz apurtzen dira.\nBidaltzailea Joan R. López a 23:51 No hay comentarios:\nBidaltzailea Joan R. López a 23:55 No hay comentarios:


Barra kodea: 8436007085016\nSoinu txikiaren munduak agortezina dirudi. Hain da errotua eta barreiatua Euskal Herrian, ezen aitzindariek landutako arrastoaren atzetik, milaka gazte ikusten baititugu gogotsu ikasten eta plazetan jotzen, “maisuek” egindako lanari jarraipena ekartzen.\nAgurtzane Elustondo Legazpiko trikitilaria da, Laja handiaren ikasle eta ondorengoa. Bere jotzeko era, dena dela, berezkoa da, indarra eta dirdira digitazio bakoitzean, dantzan dagoenari erritmo zehatza markatuz eta geldirik dagoena dantzan jarriz.\nGazte-gaztetatik, anaia Jonekin erromerietan ibili ondoren, aurten argitaratuko du bere lehen diskoa, Martin trikitilariaren piezetan oinarrituta.\nSoinu txikiaren Soinu txikiaren publikoarentzat oso albiste baikorra, musika-tresnaren trasmisioan katebegi funtsezkoa baita.


Zumaia Martxoaren 8arekin bat | El Diario Vasco\nZumaiaZumaia Martxoaren 8arekin bat\nZumaia Martxoaren 8arekin bat\nErrepidea moztu eta lurrean eseri ziren elkarrekin argazkia ateratzeko.\nEhunka emakumek zubitxikia bete zuten, mugimendu feministaren deialdiarekin bat eginez\nSARA UTRERA ZUMAIA. Viernes, 9 marzo 2018, 10:13\nAzken urteotan egin den bezala, Zumaiako ikasleek giza-katea egin zuten atzo, Emakumearen Nazioarteko Egunean. Ekimen hau hezkidetzaren eta berdintasunaren printzipioak aldarrikatzeko egin zen, «guztion artean, berdintasunean eta errespetuan oinarritutako Zumaia eraikitzeko».\nGaztez bete zen atzo Beheko Plaza Martxoaren 8aren harira. Herriko ikasle eta irakasleez gain, udal ordezkari eta teknikariak, herriko eragile desberdinak eta bizilagunak ere bildu ziren bertan, emakumeen eskubide eta aukera berdintasunaren alde prestatutako manifestua eta bertsoak entzuteko.\nEguerditik aurrera ehunka emakumek planto egin eta zubitxikia bete zuten, Zumaiako mugimendu feministak antolatutako elkarretaratzearen deialdiari erantzun bikaina emanez. Pankartak, 'Gu ere mar-txoak 8'-ko zapiak eta banderatxo moreak hartu eta bi zubiak bete ondoren, errepide nagusia moztu eta lurrean eseri ziren argazki erraldoia ateratzeko. Bestetik, mugimendu feministak antolatuta, egunean zehar ere ekintza desberdinak burutu ziren.\nBesteak beste, ikasleentzako tailerra, bazkaria, mikrofono irekiak, tribial feminista eta manifestazioa izango dira.\nM8 egun arrakastatsuarekin amaitzeko, arratsaldean elkarretaratzea egin zen Saregileen plazan, Udalak eta Berdintasun Foroak deituta.\nHilabete Morearen egitarauarekin jarraituz, gaur gaueko 22:00etan, 'Hysteria' antzerkia eskainiko da Aita Marin, Eromen produkzioaken eskutik. Antzezlana euskaraz izango da eta 'histeria femeninoa' delako gaitz ezagunaren tratamendua behar duen emakume baten istorioa kontatuko du. Sarrerak, 6 euroan daude salgai turismo bulegoan (4 euroan Gazte txartelarekin erosita).\nIgandean, aldiz, Zumaiako Afrikarren Elkartea antolatuta, Emakumearen Eguneko festa afrikarra ospatuko da 12:00etatik aurrera Eusebio Gurrutxagan. Beste herri batzuetako elkarteak etorriko dira.\nLa N-634 entre Getaria y Zumaia se abrirá hoy Maila onean Viveros San Antongo gazteak


Selektibitatea baldintza duinetan egitea exijitu diete Eusko Jaurlaritzari eta Nafarroako Gobernuari - Halabedi\n> Selektibitatea baldintza duinetan egitea exijitu diete Eusko Jaurlaritzari eta Nafarroako Gobernuari\nSelektibitatea baldintza duinetan egitea exijitu diete Eusko Jaurlaritzari eta Nafarroako Gobernuari\nHezkuntza komunitatea osatzen duten hainbat eragilek elkarretaratzeak burutu dituzte Nafarroako Gobernuaren eta Eusko Jaurlaritzaren aurrean. Ikasle eta langileen bizitzak erdigunean jarri eta selektibitate frogak "baldintza duinetan" burutzea eskatzeko.\nEusko Jaurlaritzaren aurrean hezkuntza komunitateko eragileek egindako elkarretaratzea | Argazkia: Gora Ikasleon Borroka\nAtzo aurkeztu zuten hezkuntza komunitateko hainbat eragilek “Selektibitatea baldintza duinetan” dinamika, ate joka dauden unibertsitaterako sarbide frogen aurrean “ikasle eta langileen bizitzak erdigunean” jartzeko eskatuz erakunde desberdinei. Gora Ikasleon Borroka dinamika, LAB, STEILAS eta UGT sindikatuak, Ikastolen Elkartea, Eskola Publikoaren Aldeko Plataforma eta Sortzen elkartea dira dinamikaren bultzatzaileak.\nOsasun krisiak iraun bitartean hezkuntzaren inguruan hartutako erabaki guztietan “ezjakintasuna, noraeza eta gardentasun falta” nagusi izan dela salatu dute, baita “kontsentsu eta iritzi desberdinen uztarketa falta ere”. Eusko Jaurlaritzak zein Nafarroako Gobernuak hartutako erabaki horietako bat da selektibitatearekin aurrera jarraitzea.\nDinamikaren bultzatzaileak, bi gobernuek hezkuntza komunitateko eragileen iritziak entzuteko izan duten jarrera falta salatu dute. Hain zuzen ere, “hezkuntza komunitateak merezi duen ahotsa” aldarrikatzea da dinamikaren helburua.\nIkasle eta langileen bizitzak erdigunean jartzeko neurriak\nElkarretaratzea egin dute gaur goizean Eusko Jaurlaritzaren eta Nafarroako Gobernuaren aurrean hezkuntza agintariei hainbat neurriren aplikazioa exijitzeko. Selektibitate frogan ikasleen arteko zein ikasle eta irakasleen arteko segurtasun distantziak mantetzea eta beharrezkoak diren segurtasun material zein prozedurak aplikatzea eskatu dute. Modu berean ikasle bakoitzak azterketak “ahalik eta gerteun daukan espazio seguruenean egitea” galdegin dute.\nEdukiei dagokienean ikasturteko hirugarren ebaluaketan landutakoa azterketan ez ebaluatzea exijitu diete bi gobernuen hezkuntza sailei. Bi arrazoi nagusi mahaigaineratu dituzte: bermerik ez dagoelako hirugarren ebaluaketako eduki hori “ganoraz” landu den ala ez ziurtatzeko eta ikasturtea modu telematikoan jarraitu ezin izan duten ikasleekiko desoreka handia sortuko delako.\nAzterketei dagokienez, “azterketa ereduen arteko ariketen aukeraketa orekatua” eskatu dute, baita azterketak zaindu eta zuzendu behar dituzten irakasleei denboraz helarazitako irizpide zehatzak ematea.\nDinamika aurrera ateratzeko maila lokalean hezkuntza komunitatearen mahai propioak sortuko dituztela jakinarazi dute : “Ikastetxez ikastetxe eta herriz herri, hezkuntza komunitateko kide guztiok elkartu eta neurri hauek aplika daitezen lan egingo dugu“\n← El Gallinero | A la espera de que abran las salas, cine en casa\nEkainaren 19an mobilizatzeko deia egin du Euskal Herriko Eskubide Sozialen Kartak →


Aztarna ekologikoa, jasanezina | Pays Basque | Naiz\nOihane IRAZU|06/06/2020 Mis à jour à:\nEuskal herritar bakoitzak, batez beste, 43.200 metro karratu lur beharko lituzke bere beharrak asetzeko. (Luis JAUREGIALTZO | FOKU)\nEuskal Autonomia Erkidegoaren aztarna ekologikoak jasanezina izaten jarraitzen du. Izan ere, planetako biztanle guztiek euskal biztanleen kontsumo-ereduak izango balituzte, planetan biologikoki ekoiztu den azalera 2,6 handiagoa izan beharko litzateke. Aztarna ekologiko handiena sortzen duten jarduerak energia kontsumoarekin lotutakoak dira.\nPlanetako biztanle bakoitzak bere kontsumo beharrizanak asetzeko 1,63 hektareako azalera biologiko produktiboa du (big/pertsona); euskal gizarteak, berriz, 4,32 hektareako kontsumoa du pertsonako; hau da, munduko batez bestekoaren bikoitza baino gehiago.\nKalkulu horien arabera, euskal herritar bakoitzak, batez beste, 43.200 metro karratu lur beharko lituzke bere beharrak asetzeko; ondorioz, EAEko biztanleen kontsumoak erraz gainditzen du planetak bere eskaerari erantzuteko duen ahalmena. Horrela, planetako biztanle guztiek EAEko biztanleen kontsumo-ereduak izango balituzte, planetan biologikoki ekoiztu den azalera 2,6 handiagoa izan beharko litzateke.\nEuropa mailan, Euskal Autonomia Erkidegoa hemeretzigarren postuan dago, Europar Batasuneko batez bestekoa baino pixka bat beherago; izan ere, batez bestekoa 4,56 hag/pertsonakoa da. Aldiz, espainiar Estatuaren batez bestekoaren gainetik dago, 4,04 hag/pertsonakoa baita. Hala eta guztiz ere, nahiz eta kontsumo-eredu jasangarririk ez izan, Euskal Autonomia Erkidegoak aztarna ekologikoa %7 murriztea lortu du 2001etik. Aztarna ekologiko handiena sortzen duten jarduerak energia kontsumoarekin lotuta daudenak dira, aztarnaren %50 baino gehiago sortzen baitute; laborantzak %17, arrantzak %14 eta basoek %10. Larreek eta azpiegiturek aztarnaren %6 eta %1 sortzen dute, hurrenez hurren.\nAztarna ekologikoak bi alderdi lotzen ditu: munduko biztanleek planetaren ekosisteman dauden baliabideen gainean egiten duten eskaria eta Lurrak baliabide horiek birsortzeko duen ahalmen ekologikoa. Ekologikoki ekoiztuta dauden lurreko edo uretako eremuak (laborantzak, larreak, basoak edo uretako ekosistemak eta, aukeran, airearen bolumena) hartzen ditu kontuan; horiek beharrezkoak diren baliabideak sortzeko eta biztanle-multzo bakoitzak, bere bizimoduaren arabera, sortutako hondakinak asimilatzeko erabiltzen dira. Europak lurraren bioahalmenaren %20 dauka, nahiz eta munduko biztanleen %7 bakarrik izan.\nAztarna ekologikoari dagokionez, kontinente «zorduna» da, daukana baino azalera handiagoa kontsumitzen duelako. Gaur egungo kontsumo-ereduaren ondorioz, azken hamarkada hauetan Europar Batasunaren aztarna ekologikoak izugarri egin du gora. 1961ean biztanleko 1.600 milioi hektarea global zituen, eta 2016an biztanleko 2.300 milioi hektarea global.\nKarbono gutxiko ekonomia\nEgoera hori hobetzeko asmoz, Eusko Jaurlaritzak dio karbono gutxiko ekonomia izateko prozesua azkartu behar dela eta ekoizpen- eta kontsumo-sistema efizienteagoak ezarri behar direla. Horretarako, ziklo jarraituak eta birsortzaileak egin daitezke, lehengaien eta energiaren kopurua murrizteko eta ekoizpen-prozesuetan hondakin eta emisio gutxiago sortzeko. «Hori industrian eta beste sektore batzuetan aplikatzen bada, emaitza oso onak lortu ahal izango dira karbono-azalerek eta laborantzarako lurrek behar dituzten hektarea globalak murrizteko».\nEusko Jaurlaritzaren helburua karbono gutxiko ekonomiaranzko trantsizioa azkartzea da. 2005etik berotegi gasak %26 gutxitu dira eta energia berriztagarriaren kuota %14 hazi da, baina helburua 2030erako %21era iristea da. Garraioa da 2005etik berotegi-efektuko gas gehien isurtzen duen sektore bakarra EAEn, %8,1eko igoerarekin. Hori dela eta, garraio publikoaren eta motorrik gabeko joan-etorrien aldeko apustua egiten du Eusko Jaurlaritzak aztarna ekologikoa murrizteko.


PRENTSA-ARETOA - Campo de Deportes Larraina\nLarraina Kirol Zelaia\nLarraina Kirol Zelaiko ekitaldiei buruzko prentsa-oharrak eta gainerako material grafikoa Prentsa-areto birtualeanl utziko ditugu hedabideen eskura.\nKlubari buruzko material grafikoa eta publizitate-informazioa dituzten hedabide, babesle, kolaboratzaile eta iragarleen eskura dago Larraina Kirol Zelaiaren Media Kit delakoa.\nLarraina Kirol Zelaiaren logoak\nLarraina Kirol Zelaiaren logoaren bi bertsio daude eskuragarri:\nLogo nagusia, ikonoa eta siglak hartzen dituena (erabilera gomendatua)\nBigarren logoa, ikonoa, siglak eta izen osoa hartzen dituena.\nKolorekoa zein zuri (negatiboa) eta beltzekoa erabil daitezke, bi bertsioenak.\nHainbat deskarga-formatu dizkizugu eskura, egokiena erabil dezazun\nLarraina Kirol Zelaiaren logoaren formatu inprimatu oro Gerentziara bidai beharko da, argitaratzeko baimena eman dezan amaierako diseinua ikusi ondoren.


Bertso-paperak modernizazio prozesuaren ikerketarako oinarri — Mintzola ahozko lantegia\nBertso-paperak modernizazio prozesuaren ikerketarako oinarri\nXenpelar, Bilintx, Pello Errota, Pedro Mari Otaño, Txirrita eta Joxe Mari Lopetegiren bertso-paperak iturri hartuz, herri xeheak Gipuzkoan 1830-1936 urteetan nozitutako aldaketak nola bizi izan zituen ikertu du Luzia Alberro historialariak.\nLuzia Alberro Goikoetxea (Donostia, 1975) historialariaren bisita jaso dugu Mintzola Ahozko Lantegian. Deustuko Unibertsitateko irakaslea da eta sei bertsolariren bertso-paperak oinarri hartuz gauzatu duen doktore tesia defendatu berri du: Bertsolarien ahoz. Modernizazio prozesua eta identitate bideak. Gipuzkoa 1830-1936. Sarean da tesia interesa duen ororentzat eskuragai.\nInteres autobiografikoak bultzatuta, herri xehean oinarrituz, gizabanakook aldaketak nola bizi ditugun eta gorabeherei zentzua nola ematen diegun ikertu nahi izan du. Herri xehearen bizipenetara gerturatzeko bertsoak baliatu ditu, eta begia, batez ere, aldaketa prozesuan jarri du.\nIdentitatea aztertu nahi zuen eta lanean ari zela jabetu da bertsolari guztiengan ezberdin eragin zuela modernizazioak. Hori ikusirik, bertso-paperak iturri hartuta, identitatea modernizazio prozesuari lotuta aztertu du. Sei bertsolari hauek hautatu ditu:\nPedro Mari Otaño (1857-1910)\nJoxe Mari Lopetegi (1875-1942)\nBertsolari ezberdinenak izan zitezkeen, baina, hainbat arrazoirengatik hautatu ditu sei hauek: beraiei buruzko biografiak eta lan ezberdinak eginda daudelako eta ikerketarako beraiek sortutako bertso ugari daudelako. Gainera, elementu askotan anitzak ziren hautatutako bertsolariak: bizitoki ezberdinak, ofizio ezberdinak, ideologia politiko ezberdinak… zituzten eta begirada anitza eskaintzen dute.\nGuztira sei bertsolari hauen 526 konposizio aztertu ditu eta ikerketa lana oso aberasgarria gertatu zaiola dio; modernizazio prozesuaren konplexutasunaz jabetzeko baliagarria izan dela. Aztertutako epean aldaketa handiak nozitu ziren, alor ekonomikoaz gain, emakume eta gizonen irudian, gizartea antolatzeko moduan eta identitatearen agerpenean eta irakurketa horiek egiteko baliagarria izan da sei bertsolarien ekoizpena. Bertsolariak, gainera, aldaketaren eragile aktiboak direla frogatu du: trantsizioari buruz kantatzean bertsolari bakoitzak bere ikuspegitik aldaketei zentzu bat eman zien, herriari trantsizio hori egitea erraztuz.\nAlberrori bertsoak ikerketarako iturri baliotsuak direla baieztatu dio egindako lanak. Bere garaian Antonio Zavalak bilketa lan izugarria egin zuelako egin ahal izan du ikerketa hau. Zentzu horretan, egun Xenpelar Dokumentazio Zentroan egiten den lana etorkizunean beste ikerketa batzuk egiteko baliagarria izango dela argi ikusten du. Bere ustez edozein ikerketa gauzatzerakoan bertsoa kontutan hartu beharreko iturria da edukiaren testuinguruaren testigantza moduan.\nIkertzen jarraitzeko gogoz geratu da eta etorkizunean XIX. mendeko bertsolaritzari buruzko lana gustura egingo lukeela aurreratu digu.\nGaiari buruzko interesa izanez gero, Nerea Azurmendi kazetariak Luzia Alberrori egindako elkarrizketa interesgarria argitaratu zuen El Diario Vascok iragan den abenduaren 27an. Hemen duzue irakurgai.


Irizar e-mobilityko langileen borrokak fruituak eman ditu eta, dagoeneko, lanean dira - Urumea - Kronika.eus\nIrizar e-mobilityko langileen borrokak fruituak eman ditu eta, dagoeneko, lanean dira\nAdunako Irizar e-mobility-ko langileek, Andoainen jarri zuten pankarta eta bengalak. Argazkia: Irizar e-mobility borrokan\n22 egun greba mugagabean egon ostean, itun berria sinatu dute eta asteartetik lanean ari dira langileak. 300 langiletik 180 izan dira, greban parte hartu dutenak. Zenbait hobekuntza lortu dituzte: gaueko plusetan hobekuntzak, eguneko eta urteko lan orduetan murrizketak...\n2 egun iraun ditu Adunako Irizar e-mobilityko langileen grebak. Astelehenean sinatu zuten itun berria eta dagoeneko, greba mugagabea bertan behera geratu da. Langileak grebara eraman zituen arrazoi nagusia, azken lau hilabeteetan zuzendaritzarekin izandako harremanetan aurrera egin ezin izatea zen.\nUrumea bailarakoak diren Irizarreko hainbat langile elkarrizketatu ditugu, eta hurrengoa aipatu digute grebak iraun duen egunen harira: «Egia esan, uste baino hobeto eraman ditugu greba egunak, gogorrak izan diren arren. Hasieratik langile asko izan gara, eta asteak pasa ahala gehiago batzen ziren antolatutako ekimenetara».\nAdunako autobus elektrikoen enpreskoa langileek, tartean Urumea bailarako herritarrak, apirilaren 25ean hasi zuten greba mugagabea, eta eskatzen zituzten aldaketak hurrengo hauek ziren: Lan beragatik soldata bera izatea; enpresa uzten dutenen baldintzak duintzea eta berdintzea; kontziliazioa bermatzea; esfortzu fisiko haundiko lanak eta arriskuak konpentsatzea eta Gipuzkoako metalgintzako hitzarmena kontuan hartzea itun berrian. Hasiera hasieratik utzi zuten argi langileek, bost puntu horiek betetzen ez baziren, ez zutela greba utziko: «Aste santua baino lehen, greba mugagabean hasi behar genuela abisatu ondoren, zalantzak genituen ea zenbat izango ginen grebaren lehen egunean. Baina, zenbat ginen ikusita, oso itxaropen handia genuen itun duina lortzeko».\nGreba mugagabean hiru aste eman ostean, maiatzaren 13an aurreakordioa lortu zuten, langile batzordeak (LAB-eko 8 ordezkarik eta ELA-ko batek) eta zuzendaritzak. Hala ere, langileek itun berria sinatu arte lan-uztean jarraitu zuten. Azkenik, astelehenean sinatu zen itun berria, eta asteartean hasi ziren berriro ere, lanean. Langileak «pozik» daude lortutako hobekuntzekin, baina oraindik «gauza asko hobetzeko» daudela azpimarratzen dute: «Oso pozik gaude lortutakoarekin. Oraindik, gauza asko daude hobetzeko, baina, aurreko itunarekin konparatuz gero, ikusi daiteke Irizar e-mobilityk jauzi haundia eman duela enpresa moduan». Langileek bazekiten, enpresak ez zuela denbora luzez produkzioa geldirik edukitzeko aukerarik: «Diru galera haundia zen beraientzat eta langile guztien jarrera ikusita, gehiengo haundi batek atzera ez zuela egingo ikuste nuen. Hori bai, uste baino luzeago joan da gauza».\nItun honetan, hurrengo hobekuntzak lortu dituzte: gaueko plusetan hobekuntzak, irteera eta dietetan hobekuntzak, eguneko eta urteko lan orduetan murrizketak, eta kategorietan hobekuntzak. Gainera, KPIaz gaindiko soldata igoerak adostu dituzte itunak iraungo duen urteetarako (2022-2024). «Lanera buelta uste baino hobeagoa izan da, giroa nahiko normal dago enpresan», adierazi du langile batek. Eta beste langileak gaineratu du, enkargatuen eta kooperatibako langileen jarrera, «ona» izan dela orokorrean, eta dagoeneko normaltasun batera iritsi direla.\nIrizar e-mobility-ren sorrera\nIrizar kooperatiba taldekoa da E-mobility, sozietate mugatu bat eta 2017an martxan jarri zen arren, 2018ra arte ez zuten inauguratu enpresa berria. Adunako lantegiko langile gehienak soldatapeko langileak dira: guztira 300 inguru. Lan talde gaztea du Adunako enpresak, beharginek batez beste, 27 urte dituzte.\nStart-up gisa hasi zen e-mobility-a eta hori dela eta, metalgintza sektorekoa izan arren, langileek ez dauzkate Gipuzkoako hitzarmeneko puntu guztiak bermatuta. Adunan autobus elektriko jakin batzuk sortzen hasi ziren: 18 metroko Irizar i2e artikulatua eta Irizar i65a.\nBertako jarduera nagusia, elektromugikortasuneko soluzio integralak eskaintzea da, hirietarako, bai ibilgailuei bai beraien osagai eta sistema nagusiei dagokienez. Europan sortzen diren 10 autobus elektrikotik, bat Irizar enpresarena da. Langileak greban zirela, Adunako enpresaren ekoizpena erabat geratu zen. Egunero autobus bat ateratzen zen handik eta aurreikuspenak «oso onak» ziren, bi autobus egunero ekoizten hastea zuten pentsatuta.\nPankartak herriz herri\nIrizarren grebaren inguruko kartel eta pankartaz bete dituzte herriak. Adunako langileek grebari hasiera eman ziotenetik, zenbait ekintza eraman dituzte aurrera: 65 autok osatutako karabana antolatu zuten, buruntzaldeako eragile politika eta sozialekin bildu ziren, erresistentzia kutxa sortu zuten, elkartasun eguna ospatu zuten, kontzentrazio informatiboa eman zuten Andoainen eta abar.\nHasiera hasieratik, langileek Andoain-Aduna ingurua pankarta eta karteltxoez bete zuten, eta ondoren, langileek haien herriko leku ikusgarrienak kartelez bete zituzten: pelota partiduak, futbol estadioak, herri zein mendi desberdinetako puntu ezagunenak...\nKartelak Gipuzkoa osoan eta Nafarroako herri batzuetara iritsi ziren, izan ere, Adunako Irizar enpresan nafarroakoak diren langileak daude. Bestela ere, Ormaiztegira joan ziren eta han dagoen Irizar Ormaiztegi alboan dagoen tren bidean zintzilikatu zituzten pankartak eta bengalak, eta berdina egin zuten, Andoainen: «Gertatzen ari zena ikusarazi nahi genuen. Andoaineko zubian ere, jarri genituen pankartak, goizean goiz jende asko pasatzen den lekua delako. Kasu batzuetan, kartelak kentzen zizkiguten, baina gu joan eta berriro ere, jarri egiten genituen».\nBerangoko Irizarren ere, gatazka\nAdunako enpresako langileak, tartean bailarako langileak, ez dira greban egon diren bakarrak. Alconza Irizar Groupeko langileek, greba mugagabean jarraitzen dute otsailakren 22tik. Haien kasuan, zuzendaritzak egin nahi duen lan erregulazioa gelditzea da helburua. Neurri horiek, Berangoko (Bizkaia) plantako 102 langiletatik 38ri eragingo liekete hasiera batean.\nOrain aldiz, hilabete batzuk geroago, 25 langilek lana galtzeko arriskua dute. Langile batzordeak salatu du, enpresak kaleratze kopurua nola kudeatu duen: hasieran 38 langile izango zirela esan zuen; azken bileran 32ra murriztu zituen, eta azkenean, enpresak 25 kaleratze eskutitz bidali ditu. Sindikatua ez datoz bat erregulazioaren arrazoiekin, eta auzitara joko dute.\nIrizar e-mobility-ren grebaren harira jasotako erresistentzia kutxa, Berangoko langileei eman zaie, Adunako enpresaren greba, amaierara iritsi dela erabaki ostean.


Bilbao.net, Familian hezi - Hezkuntza Estrategiak, Aitona-amonen funtzioak\nKokapena: Hasiera Familian hezi Hezkuntza Estrategiak Aitona-amonen funtzioak\nMaiatza 2013: Familia eta genero-berdintasuna\tIradokizun buzoia\tHistorikoa Hileko gaiak\tAitona-amonen funtzioak\nFamilien egiturak aldatzen ari dira, gero eta etxe gehiagotan egiten baitute lana bikoteko bi kideek. Horrez gain, gobernuek politika gutxi eskaintzen dizkiete familiei (doako haurtzaindegiak, amatasun eta aitatasun baja luzeak, ordezko zaintzarako laguntzak, etab.).\nGuraso gazteen baliabide ekonomikoak direla eta, batzuetan ezinezkoa da kanpoko norbait kontratatzea eta aitona-amonengana jotzen da. Beste batzuetan, arrazoi sentimentalak erabiltzen dira, hala nola, “aitona-amonek hobeto zaintzen dituzte haurrak”.\n65 urtez gorako askok osasun ona izaten dute eta ordura arte egiten zituzten lanak egiteaz gain, seme-alabei eta bilobei laguntzeko gai dira. Belaunaldien arteko elkartasun honek adinekoekin lotutako pasibotasun eta ezer produzitzen ez duten irudia kendu egiten du (Díaz, 1995).\nBiloben zaintza aitona-amonek egitea, bi modutara ikus daiteke: negatiboan edo positiboan. Lehenengo kasuan denbora falta izan dezakete aitona-amonek: bilobak artatzen igarotzen dute denborarik gehien. Bestalde, txikiak zaintzean “erabilgarritasun” berria dute euren bizitzan, “garrantzitsuak dira” eta zenbaitentzat gizarte entitatea gordetzeko biderik egokiena da (Guash, 2001).\nDena dela, seme-alabak aitona-amonekin edo beste formularen bat erabilita (haurtzaindegia, zaintzailea…) utzi dituzten gurasoak errudun eta atsekabetuta senti daitezke, nahi adina denbora eskaintzen ez dietelako seme-alabei.\nAitona-amonek gure gizartean duten zereginaren ondorioz “zeloak” eragin ditzakete gurasoengan, aitona-amonek euren erara hezten dituztelako haurrak edo gurasoen bizitzetan “sartzen” direlako. Ulertzekoa da beldur horiek izatea. Jarrera horiek ekiditeko, garrantzitsua da honakoa gogoratzea:\nGurasoek seme-alabei aitona-amonengana estimu ona eta sanoa transmititu behar diete, ez dituzte laguntzaile huts bezala ikusi behar, baizik eta haurren trebakuntza prozesuko elementu ordezkaezintzat.\nAitona-amona zaintzaileek abantailak ere badituzte: erabilgarriak eta baloratuak sentitzen dira, gurasoak lasaiago daude eta bilobak pozik.\nBeti gogoan izan behar da seme-alabek gurasoengandik jasotzen duten heziketaren osagarriak direla aitona-amonak. Seme-alabek amak eta aitak behar dituzte eta maitatuta, baloratuta, motibatuta eta sustatuta sentitzeko beharra izaten dute. Seme-alabak haztea eta horien jarrera bideratzea aiten eta amen ardura da, etxean egiten den bizitza giltzarria baita seme-alaben garapen psikologikorako.\nAitona-amonen zeregina baloratu eta eskertu. Haurrak hazteko orduan laguntza handia baitira\nSeme-alabek bilobei jarritako irizpideak eta ohiturak errespetatu, zuenak ez bezalakoak izan arren\nFuntzioak mugatu, ez baita komeni gatazkarik sortzea\nBilobak babestu eta zaindu, baina mugak ere jarri, haurrak tirano bilaka ez daitezen\nEntzun eta euren iritziak errespetatu\nEz kritikatu gurasoak eta ez hitz egin gurasoez gaizki bilobei\nSeme-alabei aitona-amonen irudi positiboa eskaini, eta adinekoak errespetatzen irakatsi\nAiten eta amen bizipenak, oroitzapenak, argazkiak… transmititu bilobei. Egin daitekeen irakaskuntzarik onenetarikoa da


Hasiera Hezkuntza Ibilbideak\nIkuspuntu berrietatik Museoaren Bilduma aurki ezazu! Periklesen Atenastik paseatu edo Troiako Gudan sartu, gure eskulturen eskutik.\nPeriklesek Atenas bere garaiko sinboloa bihurtu zuen propaganda eta politika-programa elaboratu baten bidez. Hau, bera boterera heldu baino hamarkada batzuk lehenago, persiarrek hondatu zuten Akropolisko berreraikuntzan gauzatu zen.\nPrestakuntza fisikoari buruzko ardura, inguru militarrarekin lotuta, antzinako Grezian, Joku Panhelenikoak deitu ziren greziar guztien zenbait kirol lehietan islatu zen.\nAntzinako Greziak ekialdeko munduko edertasunaren ideala finkatu zuen eta Errenazimenduak eta Neoklasizismoak zabaldu zuten.\nMichelangelok, Errenazimenduko artearen jenio nagusiak, bere burua eskultoretzat hartu zuen nagusiki. Bere artean bere garaiko artista guztien gainetik agertu zen pertsonalitate baten indarra eta intentsitate osoa ikusten da.\nMuseoan mundu mitikotik etorritako zenbait izaki arraroak bizi dira. Greziar mitologiaren pertsonai bitxiena aurki itzazu.\nZeintzuk izan ziren Errenazimenduan, antzinako eskultura famatuenak? Bildumazaletasunaren arrakasta Europako gorenekoen artean nabarmena izan zen eta erregeek zein Aita Santuek bere indarra nabaritu zuten.\nXVII. eta XVIII. mendeetako Europako goi-gizarteak egiten zuen iniziazio-bidaia, derrigorrez ikusi behar ziren eskulturen bidez kontatuta.\nGarai Helenistikoa artelan garrantzitsuenen bidez azalduta. Irudien botere sinboliko eta komunikatiboa ulertzeko antzerti-era bat.\nTroiako Gudaren protagonistek, jainkoek zein herioek, historia kontatzen dute\nGure aroko lehenengo mendean zehar, Inperio Erromatarran filo helenismoaren garaia bizi zen. Enperadore eta patrizioen artean adibide ukaezina Grezia izan zen.


Kumulu - Wikipedia, entziklopedia askea.\nArtikulu hau hodeiari buruzkoa da; beste esanahietarako, ikus «Kumulu (argipena)».\n2 kmtik behera\nKumulu humulis eta mediocrisek jeneralean ez, baina congestusek batzuetan bai.\n1 Kumulu motak\nHumilis: Garapen bertikal txikia. Altuak baino zabalagoak izaten dira. Eguraldi oneko hodeiak, ez dute euririk ekartzen.\nMediocris: Garapen bertikal moderatua. Gainaldean konkor eta kimuak izan ditzakete. Altuak bezain zabalak ikusten dira. Ez dute euririk ekartzen.\nCongestus: Garapen bertikal handia. Gainaldea azalore itxurakoa. Zabalak baino altuagoak ikusten dira. Euri zaparrada laburrak eragiten dituzte.\nFractus: Inguru irregular eta saretua. Euri-hodeien azpiko aire hezean sortzen dira.\nBaldintza meteorologikoak egokiak direlarik (ezegonkortasuna, hezetasuna eta gradiente termikoa) congestus motako kumulua kumuluninbo bilakatzen ahal da.\nSakontzeko, irakurri: «Arraste (meteorologia)»\nKonbekzioz sortzen dira, hau da, aire masa bero eta hezea gorantz igotzen hasten da eta altueran hoztu ahala hezetasun hori kondentsatu egiten da. 45 minutu nahikoa dute eratzeko. Aire masa txikiak izaten dira eta ondorioz hodeiak ere txikiak izan ohi dira. Orokorrean hodei asko pilatzen dira eremu txiki batean.\nEz dute prezipitaziorik ekartzen. Aire masa beroaren eta hotzaren arteko desberdintasuna oso handia bada masa handi bat azkar igoko da gora eta kumuluninbo erraldoi bat eratu dezake. Orduan trumoi-ekaitza sortuko da.\nCumulus mediocris. Auckland, Zeelanda Berria.\nCumulus congestus. Collinsville, Illinois, AEB.\n↑ Euskalmet: Kumulua[Betiko hautsitako esteka]\n(Ingelesez) The Cloud Appreciation Society: Cumulus\n(Ingelesez) University of Richmond-en webgunea: Cumulus cloud\nAzken aldaketa 17 iraila 2021(e)an, 18:00(e)tan\nOrriaren azken aldaketa: 17 iraila 2021, 18:00.


Ikusgarri, 50 urte dantza miresten — dantzan.eus\nHemen zaude: Hasiera › Komunitatea › Emilio Xabier Dueñas › Ikusgarri, 50 urte dantza miresten\nArretxinagako San Migel Dantza. Lehenengo emanaldi ofiziala, Alonso Allende Taldearen (Errepelega) inaugurazioa, 1968.\n1967an Portugaleteko Errepelega auzoan Ikusgarri Dantza Taldea sortu zenetik, hainbat belaunaldi igaro dira bere lerroetatik. Partaideen helburua dantza eta musika zabaldu eta sustatzea izan da. Euskal Kulturaren elementu transmititzaile moduan ulertuz, hasiera batean botere faktikoagatik eskuak lotuak zituztenean.\nArku-dantza. Lehenengo emanaldi ofiziala, Alonso Allende Taldearen (Errepelega) inaugurazioa, 1968.\nAuzoko agente kultural eta dinamizatzaile moduan, ez ditu alde batera utzi bere herriarekiko betebeharrak. Jakintza horiek ondo erakutsi dizkio partaideei baita egertokiko zorroztasuna indartzen ere. Euskal Herriko 7 lurraldeetako dantza eta melodiak biltzen dira bere errepertorioa zabalean: gertukoena den Durangaldeko ezpata-dantzatik Luzaideko kabalkadetara, Baztaneko sagar-dantza apal batetik Zuberoako maskaradetako pauso konplexuetara; edo Arabar Errioxako dantzetatik Erronkariko ttun-ttunera.\nAtzerrira egindako bidaietan bandera fisiko bezala ikurrinak eta sinboliko gisa Portugaletekoak, harro sentitzen duten herria munduan zehar ikustarazteko balio izan dute. Hungariak, Errumaniak, Ingalaterrak, Italiak, Portugalek, Frantziak edota Suitzak gazte talde baten irudi alaia paseatzen ikusi dute, baita heldu batzuena ere; adina izanagatik ere umore ona eta publikoari dena emateko gogoa ez baitute galdu.\nMiddlesbrough-esko (Ingalaterra) jaialdia, 1999.\nMusika-emanaldia Marco de Canaveses-en (Portugal), 1985.\nHala ere, kanpora zabaltze horrek ez gaitu itsutu behar eskaintzan, etengabean, herriaren espazio-markoan: festen antolakuntza eta dantza-emanaldiak, urtero, San Kristobal jaietan Errepelegan; San Rokeren jaitsieran edo herriguneko Giako Andra Mariaren jaian parte hartzea, Olentzeroren irteera abenduaren 24an, edo helduei dantza erakustea.\nGaraiko txotxongiloa, 2000.urtea. Bilboko hiribilduaren sorreraren 700. urteurreneko ospakizuneko alardea.\nGipuzkoako jorrai-dantza. San Kristobal jaian 1984, Errepelaga.\nZeinek esan behar zuen; hasierako kideek, esfortzuarekin, umiltasunez eta dirurik gabe euskal dantza talde bat osatzea lortu zutenean, Babcock Wilcox herri zaharrean aterperik gabe entseatzen zutenean eta papera eta kartoia saltzen zituztenean jantziak ordaintzeko; 50 urte geroago bizirik jarraituko zutela ondare aberatsa biltzen?\nUrteurren hau ospatzeko, urtean zehar hainbat ekintza ari dira egiten: Santa Ageda abestiaren entonazioa, Errepelega kantari hainbat larunbatetan, San Kristobal jaietan jaialdia ekainean, musika-emanaldia, argazki eta arropa erakusketa maiatzean, oroitzapenezko liburuaren edizioa... Eta amaitzeko, urriaren 28an jaialdia, estatutuetan jartzen duenaren arabera, elkartea sortu zenaren 50 urteak betetzen diren garaian.\nEgungo taldea. San Kristobal jaiak, 2016.


Mahai-ingurua eta afari ekologikoa otsailaren 20an – Egizu elkartea\nMahai-ingurua eta afari ekologikoa otsailaren 20an\nMahai-ingurua: elikadura-subiranotasuna eta kontsumo-taldeak\n“Elikadura-subiranotasuna eta kontsumo-taldeak” izango du ardatz antolatzen ari garen mahai-inguruak. Otsailaren 20an elkartuko gara 20:00etan Azebarri kultur elkartean (Euskal Herria kalea 16) Sonia Ingunza, Iñaki Urkijo eta Mikel Kormezana EHNEko kideak entzutera. Agroekologiaz, bertako produktuen kalitateaz eta baserritarren eta ekoizleen etorkizunaz berba egingo dute.\nKontsumo-talde euskalduna dugu martxan Algortan, Sonia Ingunza da gure baserritarra eta bera etortzen da hilean birritan hainbat produkturekin, informazioa nahi baduzu parte hartzeko aukera ona da elkar ezagutzeko eta proiektura gerturatzeko.\nHorren ostean, afari ekologikoa prestatuko dugu, 10€ inguruko prezioa izango du afariak. Afaltzen geratu nahi baduzu deitu telefonoz edo idatzi gure zenbakietara: 615790831-azebarri@gmail.com, 644277155-egizugetxo@gmailcom.\nrozio2014-02-07T15:44:08+01:002014-02-07|berbalagunok, egizu, hitzaldiak, kultur jarduerak, kultura, nekazaritza ekologikoa|0 Comments


Sanferminak Bilbon | Iritzia | Berria\nNahiz eta oraindik ebazpen ofizialik ez dagoen, Maria Txibite Nafarroako presidenteak jakinarazi digu aurten ez dela sanferminik izanen metropoli foralean, eta, zalantzarik gabe, iragarpenak iruindar asko nahigabetu ditu. Bigarrenez jarraian «parekorik gabeko festa» gozatzeko aukera —kasik beharra— galtzeagatik arituko dira mara-mara negar batean Iruñeko auzokide ugari. Beste askok malkoak isuriko dituzte beren negozioak aurrera ateratzeko urteko diru iturri nagusiak —hori bai beharra— ihes eginen dielako. Urte gogorra izan da, eta sanferminetako bultzadarik gabe enpresa askok behin betiko itxi beharko dute atea.\nAitortu behar da sanferminak bertan behera uzteak poza, neurri handiagoan edo txikiagoan, ekarriko diela batzuei. Zaila da jakiten zenbat ale izanen ote diren, horrelakoetan poztasun erakustaldiak erdi ezkutuka, klandestinitatean egin behar dituztelako. Bai, badira sanferminak gustuko ez dituzten iruindarrak. Seguruenik horietako askok sentimendu kontrajarriak izanen dituzte aldi berean: ezinegona Iruñeko ostalarienganako enpatiagatik eta sentsazio lasaigarria urteko mamua bigarrenez desagertzen ikusiko dutelako. Haserrea ere sortu du Txibiteren adierazpenak. Maia alkatearen kasketa, adibidez. Udalburuak minduta aldarrikatu du berari dagokiola festaren gaineko erabaki oro hartzea eta ez beste inori, eta egia da berak duela sanferminei eusteko edo bertan behera uzteko eskumena; Nafarroako presidenteak jostailua kendu omen dio ustekabean. Zehaztu gabe dago zer eragin izan duen Iruñeko alkatearen haserrealdian hiriko enpresarien gainbeherak eta jakiteko dago osasun larrialdia kontuan izan ote duen. Basurto Bilboko kidekoaren plangintza ikusita —hori bai udako agenda betea: BBK Live, Aste Nagusia eta Eurokopa!— auskalo Maia sumatzen hasi ote den sanferminak ere Bizkaiko kostaldera eraman nahi izanen dituela. Els bascos ens roben!


Udal igerilekuak berritzeko proiektua onartu du - Altsasu - Guaixe.eus\nUdal igerilekuak berritzeko proiektua onartu du\nGuaixe 2020-07-29 10:27\nDantzalekuko igerilekuko kanalizazioan dauden arazoak konpondu eta umeen igerilekua guztiz berritzea aurreikusten du udalak. 148.000 euro bideratuko ditu lanetara udalak.\nUdako igerilekuak Dantzalekun ditu Altsasuk, baina aurten ez daude zabalik udalak hainbat arazo antzeman baititu. Alde batetik, igerileku nagusira ura eramaten duen kanalizazioak ur ihesak dituela uste dute udal teknikariek. Handik ura ateratzeko kanalizazioan, ur kolektoreetan eta igerilekuko gainezkabideetan ere arazoak daude. Horren guztiaren ondorioz, saretik ur asko eman behar zaio igerilekuari, ezin baita ura birzirkulatu. Horren ondorioz egoten da igerilekuko ura hain hotza.\nArazo horiek konpontzeko, Altsasuko Udaleko Tokiko Gobernu Batzordeak igerilekuak erreformatzeko proiektua onartu zuen herenegun. 2021eko udarako igerilekuak prest nahi dituenez, udalak lanak aurten eginen ditu. Horiekin, antzemandako arazoak konpondu eta igerilekuen eraginkortasuna epe ertain eta luzera bermatu nahi du udalak. Onartutako proiektuaren arabera, igerileku handira ura bultzatzeko eta itzultzeko kanalizazioen eta igerilekuaren estalduraren erreformak eginen dira. Horrekin batera, umeendako igerilekua osorik eraberrituko da, konpentsazio-ontzia barne. Gainera, igerileku txiki horrendako bakarrik izanen den makina-gela berria eginen da, egungo makina-gela urrun baitago.